הוועדה המיוחדת לזכויות הילד, כנסת 20, פרוטוקול מספר 244, 2018-10-15 10:00

יפעת שאשא ביטון: בוקר טוב לכולם, אני מתכבדת לפתוח את דיון הוועדה בנושא:

יפעת שאשא ביטון: הצעת חוק הפיקוח על מעונות יום לפעוטות, התשע"ח-2018 - הצעת חוק ממשלתית שאליה מתמזגות הצעת החוק הפרטית שלי, של חברת הכנסת קארין ואלהרר וקבוצה נכבדה של חברי כנסת.

יפעת שאשא ביטון: אנחנו בדיון המשך, מבחינתי גם בדיון מסכם בחוק הפעוטות.

יפעת שאשא ביטון: אנחנו ישבנו פה לאורך כל הפגרה.

יפעת שאשא ביטון: כמה כללים לדיון הנוכחי.

יפעת שאשא ביטון: שיהיה ברור, היום אנחנו מצביעים.

יפעת שאשא ביטון: מי שמנסה למשוך לפה או לשם, שידע שאנחנו בסוף הדיון היום מצביעים.

יפעת שאשא ביטון: אני מאוד מבקשת לא לחזור אחורה, אלא אם כן יש דברים שאנחנו כוועדה השארנו אותם לשלב הזה, שזה אומר שדיברנו, לא הגענו להסכמות ואמרנו שנעשה את זה לאחר סיום הקראת החוק.

יפעת שאשא ביטון: יש פה פרצופים חדשים.

יפעת שאשא ביטון: אני אומרת לכם, וזה חלילה לא מחוסר נימוס או ממקום רע, שאני לא אתן לאף אחד שלא היה פה בדיונים בקיץ להביא נושאים שכבר דיברנו עליהם, ליבנו אותם, הגענו להסכמות וניסחנו אותם.

יפעת שאשא ביטון: זה דבר שמאוד חשוב לי שייאמר סביב השולחן.

יפעת שאשא ביטון: אנחנו נמשיך בהקראה.

יפעת שאשא ביטון: נשאר לנו ממש עוד קצת לסיום הקראת החוק, ואז נחזור חזרה לכל אותם סעיפים שסיכמנו שנחזור אליהם בסוף הדיון.

יפעת שאשא ביטון: אני מתנצלת על האיחור, ישבתי עם משרד העבודה והרווחה גם ברגעים לפני שנכנסנו לחדר כאן.

יפעת שאשא ביטון: אנחנו די אמורים להיות סגורים ומיושרי קו לגבי רוב הסוגיות.

יפעת שאשא ביטון: שמרית, בבקשה.

שמרית שקד גיטלין: בפעם הקודמת היינו באמצע הוראות המעבר.

שמרית שקד גיטלין: אני חוזרת קצת אחורה, לסעיף 70, כי ניסחנו אותו מחדש, עשינו לו התאמות בהתאם להחלטות הוועדה.

שמרית שקד גיטלין: תחילה 70.

שמרית שקד גיטלין: תחילתו של חוק זה ביום 1 בספטמבר 2019 (להלן – יום התחילה), אולם תחילתו של פרק ז' –שנה מיום כניסתן לתוקף של תקנות ראשונות לפי סעיף 7.

שמרית שקד גיטלין: האם זה מקובל?

יפעת שאשא ביטון: כן, זה משהו שדיברנו עליו.

יפעת שאשא ביטון: אם תקבעי עכשיו שזה ייכנס תוך שנה ועוד אין תקנות, מה תאכפי?

יובל גד אביעד: יש הפניה לתוספת בחוק.

קארין אלהרר: אני רוצה להבין איזה כלי יהיה לכם לאכיפה בתוך פרק הזמן הזה.

יובל גד אביעד: צווים מינהליים.

יובל גד אביעד: זה כמו שיש באכיפה מינהלית, זה כמו בכל חוק אחר שאין בו עיצומים.

סיגל מרד אברג'יל: כמו שפעלנו עד היום.

סיגל מרד אברג'יל: עד היום השתמשנו והסתדרנו עם הצווים המינהליים כשהגענו למסגרות מסכנות.

סיגל מרד אברג'יל: זה גם הכלי שיהיה לי בתקופת הביניים.

קארין אלהרר: צו מינהלי יכול לסגור את המקום?

יובל גד אביעד: כן, כמו בפסיקה המינהלית.

סיגל מרד אברג'יל: התקנות עצמן אמורות לפרט את הדרישות כך שהגוף ידע מה הוא צריך לעשות כדי לציית להוראות החוק.

סיגל מרד אברג'יל: רק אחרי שהגוף יודע מה נדרש ממנו, רק אז אני יכולה לבוא ולהגיד לו: אתה לא בסדר שלא פעלת בהתאם להוראות שדרשתי, אני מטילה עליך עיצום, התראה, איזה כלי שלא ייבחר לעניין הזה.

סיגל מרד אברג'יל: יש להם גם היום את הסמכות הזאת לגבי מעונות לא מפוקחים.

קארין אלהרר: השאלה מה הם עשו איתה.

סיגל מרד אברג'יל: עכשיו הם יצטרכו להיות ערניים.

ורד וידמן: לגבי ההוראות שנכנסות מיד לתוקף – אתם לא זקוקים לעיצומים לשם אכיפה של ההוראות שנכנסות מיד לתוקף?

סיגל מרד אברג'יל: לא נשתמש בכלי של העיצומים לצורך ההוראות האלו.

יפעת שאשא ביטון: מי שאין לו את הכללים האלה פשוט לא ייפתח.

ורד וידמן: אז הם יסגרו.

יפעת שאשא ביטון: מי שברישום הפלילי הוא עבריין, או מי שאין לו רישום פלילי אבל לא עשה את התהליך, לא מקבל את האישור הזמני לפעול.

ורד וידמן: ומי שמפעיל ללא רישיון?

סיגל מרד אברג'יל: אנחנו לא נסגור כל מסגרת שפועלת ללא רישיון ביום הראשון של החוק, בואו ננפץ את האשליה הזאת.

סיגל מרד אברג'יל: אין לנו כוונה לזרוק את כל הילדים החוצה.

סיגל מרד אברג'יל: במסגרות מסכנות ובמסגרות שנמצא בהן אינדיקציות בעייתיות נמשיך לפעול כמו שפעלנו היום.

יפעת שאשא ביטון: אנחנו דיברנו על זה בדיון הקודם, על הסיפור שאתם מגיעים למקום שלא הגיש בקשה לרישום פלילי, הוא פתח בלי להתייחס למה שצריך.

יפעת שאשא ביטון: אנחנו נותנים להם את הזמן להגיש את מה שצריך על בסיס שלושת הקריטריונים הראשוניים שקבענו.

יפעת שאשא ביטון: אם הם לא מגישים, אתם אמורים לסגור אותם, זה מה שלפחות נאמר בדיון האחרון.

סיגל מרד אברג'יל: אנחנו נסגור את אלה שאנחנו נבין שיש בהם אינדיקציות בעייתיות.

סיגל מרד אברג'יל: נניח שהגעתי למסגרת כזאת, ביקשתי לקבל את הפרטים של העובדים, ראיתי שאין שום בעיה, ראיתי גם שהמסגרת נראית נפלא, רק שהיה שם מנהל מעון מעופף.

קארין אלהרר: מה זה "מנהל מעון מעופף"?

יפעת שאשא ביטון: אין בעיה אם בדקת אותם שהם לא עבריינים, שהרישום שלהם בסדר.

סיגל מרד אברג'יל: אבל הם כשלו בעניין הטכני.

סיגל מרד אברג'יל: יש פה עניין של שיקול דעת שיצטרך הממונה להפעיל לגופו של עניין.

קארין אלהרר: סיגל, אני רוצה לדייק.

קארין אלהרר: אף אחד לא מדבר פה על הטכני, על הפרוצדורה שמישהו שכח להגיש את הדפים בזמן.

קארין אלהרר: מדובר על מצב שבו את כן רואה שמשהו לא בסדר ואין לך עיצומים כספיים.

קארין אלהרר: תבהירי לי את הנקודה שאמרת לפני כמה רגעים על כך שלא תסגרי מעונות שהיו לא בסדר.

קארין אלהרר: תבהירי לי איך זה מתיישב.

סיגל מרד אברג'יל: מעון שהוא לא בסדר כי הוא רק לא הגיש בקשה לאישור, אני לא יודעת להגיד כרגע שאני אסגור אותו באופן אוטומטי.

סיגל מרד אברג'יל: לא בחנו את הדבר הזה, אני לא יודעת אם זה ייחשב כמידתי וסביר מצידנו.

סיגל מרד אברג'יל: אם קיבלתי תלונה על מעון כזה, או שאני בעצמי גיליתי שקיים המעון הזה, אני אצטרך לראות איך אני מתנהגת איתו.

סיגל מרד אברג'יל: יכול להיות שאני אגיע, אשלח מפקח, אבקש פרטים של העובדים כדי לעשות בדיקה לגביהם.

סיגל מרד אברג'יל: יכול להיות שבשנייה שיגיע לשם המפקח אני אראה שחור משחור מבחינת התנאים הפיזיים של מה שקיים שם ואני אחליט להשתמש בסמכות לסגור את המעון כי הוא מהווה סכנה לשלומם של הילדים.

סיגל מרד אברג'יל: מנעד האפשרויות הוא מאוד רחב, אני לא יודעת להגיד כרגע.

קארין אלהרר: כשאת מקבלת תלונה את שולחת מפקח.

סיגל מרד אברג'יל: כן.

יפעת שאשא ביטון: היא אמרה שאם היא מגיעה לשם ורואה שהכל שחור משחור היא לא תיתן לו להישאר שם, אבל אם היא מגיעה והמקום נראה נפלא, רק הוא כשל בתפקיד שלו ולא הגיש את המסמכים, היא תבקש ממנו להגיש את המסמכים על מנת לבדוק.

יפעת שאשא ביטון: אם המסמכים שלו הם בסדר - יופי, אבל אם המסמכים שלא הם לא בסדר, הוא לא יהיה שם.

סיגל מרד אברג'יל: אני לא רוצה להגיד שרק בגלל שמישהו לא הגיש בקשה לאישור אני בהכרח הוציא צו סגירה.

סיגל מרד אברג'יל: אני לא רוצה להגיד את האמירה הזאת.

קארין אלהרר: אני לא רוצה שתגידי אותה.

קארין אלהרר: לפי מה שאתם אומרים, עד שיהיו תקנות ותחולה מלאה, שזה שנה מיום התקנות, אתם מתנהלים על בסיס תלונות.

יפעת שאשא ביטון: לא, למה?

קארין אלהרר: תלונות, לא אכיפה.

יפעת שאשא ביטון: היא אמרה, "או שאני מגלה בעצמי, או שקיבלתי תלונה".

יפעת שאשא ביטון: אם מישהי החליטה שהיא פותחת במחשכים איזה שהוא מקום, הם לא יכולים לדעת עליו, בדיוק כמו שהם לא יודעים על כל המסגרות שקיימות.

קארין אלהרר: אני מבינה את זה.

יפעת שאשא ביטון: על זה היא מדברת.

יפעת שאשא ביטון: אני לא חושבת שיש פה איזו שהיא בעיה בנוסח.

קארין אלהרר: האם היא בינתיים מפעילה את מערך הפיקוח שלה בצורה יזומה?

יפעת שאשא ביטון: כן, לגבי שלושת הקריטריונים האלה.

יפעת שאשא ביטון: היא אמרה, "או שאני מגיעה בעצמי ומגלה, או שאני מקבלת תלונה".

יפעת שאשא ביטון: אנחנו יודעים שזה יכול להיות גם זה וגם זה.

סיגל מרד אברג'יל: האם ב-1 בספטמבר החוק הזה ייכנס לתוקף, או שהאישורים הראשוניים יתחילו להינתן רק כעבור שנה ממועד פרסומו של החוק?

יפעת שאשא ביטון: אמרנו שזה לא קורה, שאנחנו לא דוחים.

יפעת שאשא ביטון: דיברנו על המשמעויות.

יפעת שאשא ביטון: זה היה הסעיף הראשון שדיברנו.

יפעת שאשא ביטון: אין מצב שאנחנו נגררים עכשיו שנתיים בלבדוק מי יהיה עם הילדים שלנו.

יפעת שאשא ביטון: אנחנו לא יכולים להישאר במצב הנוכחי שנתיים שלמות.

יפעת שאשא ביטון: ברור לנו שב-1.9 - דיברנו רק על הרישום הפלילי, אני אפילו נתתי לכם את הדוגמה של הפרוצדורה – העבריינים לא מחזיקים את הילדים שלנו.

מרדכי אלישע: סיכמנו כרגע עם יפעת שאנחנו נבדוק עד 1.9 את הר.פ של כל מי שיגיש בקשה.

מרדכי אלישע: יכול להיות שכל ההנפקה של הרישום וכו' תיקח עוד זמן.

יפעת שאשא ביטון: זה המפתח שדיברה עליו קארין, לבדוק קודם כל שאין להם ר.פ, כאשר כל יתר הפרוצדורה תהיה בתהליך.

יפעת שאשא ביטון: אנחנו מבינים את זמן ההתארגנות של המשרד.

שמרית שקד גיטלין: סיגל, מה שדיברת עליו זה מדיניות אכיפה.

שמרית שקד גיטלין: דיברת על איך שתפעילו.

שמרית שקד גיטלין: כשאנחנו אומרים שתחילתו של חוק זה ב-1 בספטמבר 2019, המשמעות היא שכל החוק, לרבות איסור העבודה בלי רישיון, נכנס לתוקף.

שמרית שקד גיטלין: המשמעות היא שמי שיש לו אישור ראשוני - זה מה שמחליף לו את הרישיון.

שמרית שקד גיטלין: המשמעות היא שההוראות שאוסרות לעבוד ייכנסו לתוקף.

שמרית שקד גיטלין: כגורם שאחראי על האכיפה את אומרת לי שאת לא בטוחה שתאכפי אותו באופן מלא, יכול להיות שתאכפי אותו באופן חלקי.

יפעת שאשא ביטון: מה זאת אומרת?

יפעת שאשא ביטון: הם לא יתנו מפתח למי שאין לו את המסמך של הר.פ.

סיגל מרד אברג'יל: החוק נכנס לתוקף בתאריך מסוים.

יפעת שאשא ביטון: ב-1.9.

סיגל מרד אברג'יל: הגוף שמבקש את הרישיון צריך לדעת מה נדרש ממנו.

סיגל מרד אברג'יל: אני כגורם בודק צריכה לדעת מה אני בודקת.

סיגל מרד אברג'יל: אלו התקנות.

סיגל מרד אברג'יל: אנחנו מדברים על העולם הראשוני עוד לפני שיש תקנות, עוד לפני שקבענו את הדרישות בתקנות.

שמרית שקד גיטלין: הוראת סעיף 4 חלה, היא אוסרת לפתוח מעון בלי רישיון.

שמרית שקד גיטלין: היא מוחלת גם על אישור ראשוני מכוח סעיף 70(א), כאשר המשמעות היא שאסור לפתוח מעון בלי אישור ראשוני.

סיגל מרד אברג'יל: החובה חלה על הגוף.

קארין אלהרר: מ-1.9.2019.

סיגל מרד אברג'יל: כן, מהמועד שנכנס החוק לתחולה.

סיגל מרד אברג'יל: את צודקת, יש פה עניין של מדיניות אכיפה.

שמרית שקד גיטלין: מה שאמרת לא בא לידי ביטוי בנוסח, זה עניין של מדיניות אכיפה.

סיגל מרד אברג'יל: כן.

שמרית שקד גיטלין: מבחינה נוסחית זה נכנס לתוקף ב-1.9.

קונסטנטין שוויביש: נניח שנגיש רשימת עובדים, נקבל אישור בטיחות על כך שאנחנו נמצאים במקום ראוי, שאנחנו לא בתחנת דלק.

קונסטנטין שוויביש: אחר כך מגיע מפקח שמפעיל שיקול דעת.

יפעת שאשא ביטון: אנחנו לא שם.

יפעת שאשא ביטון: מה שדיברנו עכשיו זה רק על הר.פ, זה לפני שנכנסנו לבדוק את כל היתר.

קונסטנטין שוויביש: אבל אנחנו צריכים להגיש לפני לפי החוק.

יפעת שאשא ביטון: אתם מגישים את הדברים, אבל עד 1 בספטמבר רק בודקים שאין לכם עבריינים בגן.

יפעת שאשא ביטון: יותר מפורש מזה אי אפשר לומר.

קונסטנטין שוויביש: ומה אם מגיע מפקח שאומר שזה אסון שמדברים רוסית?

יפעת שאשא ביטון: נראה לך שמפקח יבוא ויגיד דבר כזה?

קונסטנטין שוויביש: לא נראה לי, זה מה שקורה.

יפעת שאשא ביטון: זה אסור בחוק.

יפעת שאשא ביטון: אל תחפש צרות איפה שאין.

קונסטנטין שוויביש: אני רוצה להגדיר את שיקול דעת הממונה במסגרת כלשהי.

קארין אלהרר: אין חשש.

שמרית שקד גיטלין: תקנות ראשונות 71.

שמרית שקד גיטלין: (א) תקנות ראשונות לפי סעיפים 7 ו-72 יובאו לאישור הוועדה בתוך שנה ותחולה בהדרגה מיום פרסומו של חוק זה; אחת לשישה חודשים החל מיום פרסומו של חוק זה ועד למועד הבאת התקנות הראשונות כאמור לאישור הוועדה, ידווחו השר ושר האוצר לוועדה, בכתב, לגבי התקדמות יישום הוראות סעיפים 7 ו-72.

מרדכי אלישע: צריך להכניס פה את השר הממונה.

שמרית שקד גיטלין: השר מוגדר.

יפעת שאשא ביטון: גם פה רצו, אם אתם זוכרים בדיון הקודם, שלושה חודשים.

יפעת שאשא ביטון: אמרנו שגם בכנסת זו פרוצדורה, שזה לא נכון, לכן הלכנו על החצי שנה.

שמרית שקד גיטלין: (ב) בתקנות לפי סעיף 7, רשאי השר לקבוע כי הוראו התקנות יחולו בהדרגה, בהתאם למספר הפעוטות השוהים במעון היום לפעוטות, החל במועד שייקבע בהן ( בחוק זה – מועד ההחלה), ובלבד שבתוך חמש נשים ממועד תחילתן הן יחולו על כעונות היום לפעוטות.

שמרית שקד גיטלין: יש פה תיקון לעומת הנוסח שהקראנו בפעם הקודמת.

שמרית שקד גיטלין: הנוסח נכתב תוך כדי הדיונים.

שמרית שקד גיטלין: אז דובר על מועד התקנתן.

שמרית שקד גיטלין: קיבלנו הערה מהנסחות שלנו על כך שלא ברור מה יהיה מועד ההתקנה.

שמרית שקד גיטלין: הם הציעו שהתוקף יהיה מוגבל לבתוך חמש שנים ממועד תחילתן.

שמרית שקד גיטלין: אנחנו אומרים שיש חובה להביא תקנות ראשונות.

שמרית שקד גיטלין: בתקנות האלו השר רשאי לקבוע איזו שהיא הדרגה.

יפעת שאשא ביטון: את כל המספרים השארנו לשלב התקנות.

שמרית שקד גיטלין: הוא צריך לקבוע את ההדרגה, אבל ה-limit שנקבע זה שחמש שנים מיום תחילתן של התקנות הראשונות כאמור בסעיף 71 הן יחולו על כל מעונות היום לפעוטות.

קארין אלהרר: שיהיה ברור שעד מועד ההתקנה אתם מחויבים להגדרה של מעון יום.

סיגל מרד אברג'יל: שבעה ימים.

יפעת שאשא ביטון: זה ברור לנו, על זה נלחמנו.

סיגל מרד אברג'יל: ממועד התחילה של התקנות יש לנו חמש שנים לכסות את כל השוק.

יפעת שאשא ביטון: במקור דיברנו על כך שהחוק הזה ייכנס לתוקף מיום התקנת התקנות.

יפעת שאשא ביטון: סביב זה הייתה סאגה שלמה.

יפעת שאשא ביטון: בסוף אמרנו שיש כללים שנכנסים לתוקף מהיום הראשון.

יפעת שאשא ביטון: אמרנו שהחוק הוא מיידי.

יפעת שאשא ביטון: אמרנו שאנחנו מורידים את כל העניין של 28 ילדים, שנהיה יותר חכמים כשיהיו תקנות כי כבר יידעו מה מצב השוק, שנראה מה הקריטריונים שנדרשים, כשבהתאם לזה נקבע את הדרגתיות התחולה מבחינת הפרמטרים ומבחינת מספרי הילדים.

יפעת שאשא ביטון: התעקשו במועצה לשלום הילד, ובצדק, שאנחנו נגביל את מספר השנים.

יפעת שאשא ביטון: הם ביקשו שזה יהיה תוך חמש שנים מיום התקנת התקנות.

יפעת שאשא ביטון: הם רוצים יותר, אבל זה מה שיהיה כרגע.

כרמית פולק: אנחנו חשבנו שנכון יותר להגביל את כל ההחלה של התקנות מיום תחילתו של החוק, שזה ה-1.9.2019.

יפעת שאשא ביטון: הסברנו שזה לא רלוונטי.

יפעת שאשא ביטון: את יכולה לקבוע שתוך חמש שנים מיום החלת החוק, אבל אז לא יהיו תקנות.

כרמית פולק: למה שלא יהיו?

יפעת שאשא ביטון: אני חושבת שחמש שנים מיום התקנת התקנות - אנחנו נעקוב שזה קורה בזמן - זה הוגן מספיק.

יפעת שאשא ביטון: כרמית, אנחנו אחרי השיח הזה, אנחנו לא פותחים אותו.

יפעת שאשא ביטון: אין גם טעם.

יפעת שאשא ביטון: מבחינתי שהכל יהיה בתוך שנה, אבל זה לא עובד ככה.

קארין אלהרר: אם אנחנו באמת רוצים לתחום את זה, זה צריך להיות תוך חמש שנים ללא קשר לתקנות.

קארין אלהרר: גם את ואני יודעות, וזה מהניסיון הקצר שיש לנו בכנסת, שהתקנת תקנות יכולה לקחת יותר משנה, כי אולי יהיו בחירות, כי לא יהיה שר ממונה, ואז אנחנו כבר בשנה וחצי-שנתיים, כאשר מהשנה וחצי-שנתיים צריך לספור חמש שנים.

קארין אלהרר: כדי שבסופו של דבר נתמרץ את המשרדים לעבוד יותר בנושא הזה, זה צריך להיות חמש שנים ללא קשר לתקנות.

קארין אלהרר: זה צריך להיות תוך חמש שנים, לא משנה לי מה הספקתם.

יפעת שאשא ביטון: חברת הכנסת אלהרר, את צודקת במהות.

יפעת שאשא ביטון: אנחנו לא נותנים להם ארכה של חמש שנים בגלל אזור הנוחות, אלא כי אנחנו יודעים מבחינה אובייקטיבית שיש פה דברים שהמסגרות תצטרכנה להיערך אליהם.

יפעת שאשא ביטון: כשאנחנו מדברים על התקנות, אנחנו מדברים על דברים הרבה יותר מהותיים מלהגיש מסמך, אנחנו מדברים על כל מיני דברים שהם יצטרכו לקיים שם בפנים.

יפעת שאשא ביטון: הדרגתיות צריכה להיות בהתאם למה שייקבע.

קארין אלהרר: אני מסכימה.

יפעת שאשא ביטון: למה אמרתי בדיון הקודם שאנחנו מבזבזים את הזמן בוויכוח על אם זה יהיה מיום תחילת התקנות או מעכשיו?

יפעת שאשא ביטון: נניח שנסכים כולנו שלא תוך חמש שנים אלא תוך שלוש שנים מיום אישור החוק.

יפעת שאשא ביטון: אולי כולם יהיו מרוצים, אבל כשיביאו את התקנות בעוד שנה יגלו שבתוך הסיפור הזה נדרש קצת יותר מהשנתיים, שלוש או ארבע שנים שנשארו.

יפעת שאשא ביטון: זה זוטות אם אנחנו מדברים על חמש שנים מיום התקנת התקנות או מהרגע הזה.

יפעת שאשא ביטון: זה רק עניין של לצאת עם הרגשה יותר טובה או פחות טובה.

יפעת שאשא ביטון: סיכמנו את זה גם בדיון הקודם.

קארין אלהרר: למשרדים יש תמריץ.

קארין אלהרר: התמריץ הזה הוא המחויבות שלהם.

קארין אלהרר: בעניין של תוך חמש שנים יש תמרוץ, זה איזה שהוא דד-ליין.

קארין אלהרר: אני סומכת ידי על המשרדים הממשלתיים שיעשו הכל כדי שזה יקרה.

קארין אלהרר: לא הכל תלוי במשרדים הממשלתיים.

קארין אלהרר: אני רוצה שכולם יעבדו מאוד מאוד במרץ כדי שהדבר הזה יקרה, הרבה יותר ממה שהם היו עובדים בלאו הכי.

קארין אלהרר: על זה לא יקום או ייפול החוק הזה.

יפעת שאשא ביטון: בכל מקרה צריך חמש שנים, כי אנחנו לא יודעים מה היקף המסגרות בחוץ בשביל לכלול את הכל.

קארין אלהרר: אנחנו דנים על פער של שנה-שנתיים.

יפעת שאשא ביטון: כן.

יפעת שאשא ביטון: חמש שנים מיום התקנת התקנות זה בסדר גמור.

שמרית שקד גיטלין: מיום תחילתן של התקנות.

שמרית שקד גיטלין: אני רק מבהירה שזה מתחילת התקנות לפי סעיף 7.

יפעת שאשא ביטון: זה 5 שנים מיום פרסומן.

גל קנר אלימי: אפשר להציע שזה יהיה מהיום שהן יובאו לאישור הוועדה?

יפעת שאשא ביטון: מיום פרסומן.

שמרית שקד גיטלין: אז הנוסח הוא כפי שהוקרא, רק עם התיקון שאומר שמועד תחילתן יהיה מועד פרסומן, והבהרה שמדובר על התקנות הראשונות לפי סעיף 7.

שמרית שקד גיטלין: אישור ראשוני 70א.

שמרית שקד גיטלין: (א) כל עוד לא נכנסו לתוקף תקנות ראשונות לפי סעיף 7 או כל עוד לא הגיע מועד ההחלה שנקבע בתקנות כאמור לגבי מעון יום לפעוטות, רשאי הממונה לתת למפעיל של מעון יום לפעוטות שמתקיימים בו התנאים כמפורט להלן אישור ראשוני, במקום רישיון, לגבי אותו מעון (בחוק זה – אישור ראשוני):

שמרית שקד גיטלין: ההוראות שמופיעות בסעיף 6(א) הן: אחת, הנושא של הרישום הפלילי; שתיים, הרישום הפלילי לגבי מי שגר במקום, ושלוש, נסיבות שכבר היה ביטול רישיון, הוצאת צו הפסקה מינהלי וכו'.

שמרית שקד גיטלין: הדבר היחיד שיכול להיות לכם רלוונטי זה הוצאת צו הפסקה מינהלי.

סיגל מרד אברג'יל: הוא לא יהיה לפי סעיף 32.

סיגל מרד אברג'יל: אנחנו נצטרך לדייק את הנוסח, כי אם הוצאתי צו סגירה, הוצאתי אותו לפי חוק פיקוח על מעונות.

שמרית שקד גיטלין: גם צו הפסקה מינהלי הוא לפי סעיף 32.

סיגל מרד אברג'יל: נניח עכשיו מישהו מבקש ממני אישור ראשוני ובחצי השנה האחרונה, שזה עוד לפני שנכנס החוק, הוצאתי לו צו סגירה מכוח חוק הפיקוח על מעונות.

סיגל מרד אברג'יל: הסיטואציה הזאת היא צו הסגירה, לא צו הפסקה מינהלי לפי 32.

שמרית שקד גיטלין: את לא תוציאי לו מכוח חוק הפיקוח על מעונות, את תוציאי לו מכוח החוק הזה.

סיגל מרד אברג'יל: הוצאתי לפני חצי שנה.

סיגל מרד אברג'יל: את מדברת על כאלה שכבר קרו לפני שהחוק הזה נכנס לתוקף.

שמרית שקד גיטלין: סיגל, את רוצה לקחת עכשיו בחשבון דברים שעשית לפי חוק אחר.

סיגל מרד אברג'יל: כן.

יפעת שאשא ביטון: אם היא סגרה מעון, זו עילה מספיק טובה בשביל לקחת אותה בחשבון.

שמרית שקד גיטלין: כשייכנס החוק החדש לתוקף את תצטרכי להוציא לו בכל מקרה צו סגירה לפי החוק החדש.

סיגל מרד אברג'יל: אני לא אוכל להוציא לו צו לפי החוק החדש.

סיגל מרד אברג'יל: אני לא מקבלת את ההחלטות מחדש רק כי התבטל החוק.

סיגל מרד אברג'יל: דווקא ההוראה שאומרת שנשמרות כל ההוראות אמורה לבוא ולהגיד שאני לא צריכה להוציא לו עכשיו צו סגירה חדש.

יפעת שאשא ביטון: אם היא סגרה את זה לפני החוק הזה, על אחת כמה וכמה זה אמור להיות בתוקף אחרי החוק.

שמרית שקד גיטלין: האם את רוצה הוצאת צו הפסקה מינהלי לפי סעיף 32 או שלפי חוק הפיקוח על מעונות?

סיגל מרד אברג'יל: צו סגירה לפי כל דין.

שמרית שקד גיטלין: זה רחב מידי.

שמרית שקד גיטלין: אלה שיקולים שהם לא רלוונטיים לחוק הזה.

יפעת שאשא ביטון: מה זה משנה לפי איזה שיקולים הם סגרו מעון?

יפעת שאשא ביטון: אם הם הגיעו למצב שהם סוגרים מעון, סימן שמשהו לא טוב קורה שם.

יפעת שאשא ביטון: למה אני צריכה עכשיו להתייחס אליהם מחדש, לתת להם את הפריבילגיה שמחקתי את כל מה שהם עשו בעבר?

שמרית שקד גיטלין: היא דיברה על 70 לפי חוק הפיקוח על מעונות?

סיגל מרד אברג'יל: את יכולה להגיד שהאמור בסעיף הספציפי הזה יחול בשינויים מחויבים, או שיראו במקום צו הפסקה מינהלי גם צו סגירה.

שמרית שקד גיטלין: איזה צו סגירה?

שמרית שקד גיטלין: אנחנו לקראת הצבעות, אנחנו צריכים לדעת על מה בדיוק אנחנו מצביעים.

שמרית שקד גיטלין: המינוח שם הוא צו סגירה?

סיגל מרד אברג'יל: אין כוונה אחרי שהחוק הזה יוצא לעשות שימוש בצו הסגירה לפי חוק הפיקוח על מעונות.

סיגל מרד אברג'יל: כל מה שאני אומרת זה שאם הוצאתי צו סגירה לפי חוק הפיקוח על המעונות לפני שנכנס החוק הזה לתוקף זו גם עילה.

קארין אלהרר: צריך להגיד שצווי סגירה שהוצאו על פי חוק הפיקוח על המעונות יעמדו בתוקפם.

שמרית שקד גיטלין: מכיוון שיש גם עילה - עוד לא קראנו אותה - שאומרת שאין סיכון לשלומם של הפעוטות שישהו במעון יום לפעוטות, ברור שאם יש צו סגירה זה מסוכן לשלומם של פעוטות.

שמרית שקד גיטלין: היא תוכל לא לתת להם אישור זמני לפי העילה הזאת.

מרדכי אלישע: הוא יכול להגיד שהסכנה חלפה.

סיגל מרד אברג'יל: לא, זה שיקול דעת שלי.

יפעת שאשא ביטון: אתם הולכים לאיבוד בהרחבה של הסעיף הזה.

יפעת שאשא ביטון: הסעיף הזה אומר שהשר רשאי לתת היתר זמני למעון, למעט א',ב',ג'.

שמרית שקד גיטלין: לא אמרתי שהוא רשאי לתת צו סגירה אלא אם, אמרתי שהוא ייתן אם מתקיימות בו הוראות.

שמרית שקד גיטלין: זה תנאי של לתת לו, זה לא שהוא חייב לתת אלא אם קרה משהו.

יפעת שאשא ביטון: אם הוא לא נסגר בעבר.

שמרית שקד גיטלין: סיגל, זה נותן לך מענה מה שאמרתי?

סיגל מרד אברג'יל: אני יכולה לקבל מענה דרך 6.

סיגל מרד אברג'יל: הוא אומר שאין סיכון לשלומם של הפעוטות.

שמרית שקד גיטלין: אפשר להשאיר את הנוסח כפי שהוא?

סיגל מרד אברג'יל: אנחנו ניקח בחשבון את הסגירה לעניין הזה.

סיגל מרד אברג'יל: אם יש לי סיטואציה של סגירה, אני אקח אותה בחשבון.

סיגל מרד אברג'יל: זה יהיה במסגרת השיקולים שלי אם יש או אין.

יפעת שאשא ביטון: זה בדיוק מה שאמרנו, רק על דרך ההיפוך.

יפעת שאשא ביטון: אם כבר משרד הרווחה הגיע למצב שהוא סוגר מעון - -

קארין אלהרר: לפי כל דין זה לא רק לפי משרד הרווחה.

שמרית שקד גיטלין: אם אני מבינה נכון, הנוסח נשאר כפי שהוא, אנחנו לא משנים את הנוסח.

שמרית שקד גיטלין: אני רוצה להסביר מה התנאים שלא מתקיימים.

שמרית שקד גיטלין: את מה שמופיע ב-(4) וב-(4א) הממונה לא צריך לבדוק.

שמרית שקד גיטלין: הוא לא בודק לצורך האישור הזמני שאתה עומד בתנאים הנדרשים לפעילותו של מעון יום לפי סעיף (7א) ולפי חוק זה, והוא לא בודק אם הוא מתכוון להפעיל את זה בעצמו או באמצעות אחרים.

שמרית שקד גיטלין: בין התנאים שכן קיימים זה שהוא צריך לצרף לבקשה לרישיון רשימה של העובדים.

קרן איוס: לא כל צו סגירה הוא כזה.

שמרית שקד גיטלין: אנחנו לא ביטלנו את החוק לעניין צו הסגירה.

קרן איוס: לפעמים זה מהתנגדות שכנים.

קרן איוס: זו לא עילה רלוונטית לסגירה.

שמרית שקד גיטלין: אחת העילות למתן אישור זמני זה שאין סיכון לשלומם של הפעוטות שישהו במעון היום לפעוטות.

שמרית שקד גיטלין: סיגל אומרת שאם היא כבר הוציאה צו סגירה לפי חוק הפיקוח על מעונות היא תראה בזה משהו שמסכן את שלומם של הפעוטות.

שמרית שקד גיטלין: נכון, סיגל?

סיגל מרד אברג'יל: כן.

גל קנר אלימי: למה יש פה החרגה של סעיף (4א), מה ההיגיון?

שמרית שקד גיטלין: אני מניחה שבשלב הזה רוצים לעשות איזו שהיא בדיקה מאוד מאוד מינימאלית.

שמרית שקד גיטלין: מה שקרה זה ששני הסעיפים האלה היו ביחד.

שמרית שקד גיטלין: שניהם פוצלו ביחד מתוך ההוראה המהותית.

שמרית שקד גיטלין: אם המשרד יכול לעשות את הבדיקה כבר בשלב האישור הראשוני - -

יפעת שאשא ביטון: איזו בדיקה?

גל קנר אלימי: לדעת שהוא מפעיל בעצמו.

שמרית שקד גיטלין: שהוא מפעיל את זה בעצמו, לא באמצעות אחרים.

גל קנר אלימי: איך נבדוק את ההרשאה שלו?

מרדכי אלישע: הוא יכול בהצהרה.

מרדכי אלישע: אנחנו לא נוכל להגיע למקומות - -

יפעת שאשא ביטון: את רוצה להכניס את התנאי הזה?

סיגל מרד אברג'יל: השאלה אם אנחנו יכולים להכניס את זה.

שמרית שקד גיטלין: אז למעט פסקה (4).

שמרית שקד גיטלין: את (4א) אני משאירה.

שמרית שקד גיטלין: זה אומר שבשביל לקבל אישור ראשוני הוא צריך לעמוד בכל התנאים של סעיף 6, למעט עמידה בהוראות התקנות והחוק.

יפעת שאשא ביטון: את סעיף (3) אנחנו מורידים.

יפעת שאשא ביטון: אנחנו לא צריכים את התקנות אם אנחנו לוקחים את המשפט שאומר שאין חשש לשלומם של פעוטות.

שמרית שקד גיטלין: אין סיכון לשלומם של פעוטות.

יפעת שאשא ביטון: הם יתקינו נהלים, לא תקנות.

יפעת שאשא ביטון: הם לא ילכו לפרוצדורה הזאת בכלל.

יפעת שאשא ביטון: זה מחזיר אותנו לרעיון הראשוני שאומר שבמקום להכניס את זה בבסיס החוק או לצאת למהלך של תקנות, פשוט יהיה תהליך של נהלים פנימיים של המשרד שיקבעו מה זה אומר שאין חשש לשלומם של פעוטות.

שמרית שקד גיטלין: כדי שתוצג התכלית וב-1.9 יהיה בידם של האנשים אישור ראשוני כדי שיוכלו להגיש את הבקשות לפני כן, חשוב שהנהלים האלה יפורסמו בזמן קצר אחרי תחילת החוק.

יפעת שאשא ביטון: איפה הסעיף שאומר שאין סיכון לשלומם של פעוטות?

שמרית שקד גיטלין: ב-6.

שמרית שקד גיטלין: זה תנאי למתן האישור הראשוני.

יפעת שאשא ביטון: אנחנו נשארים רק ב-6, בלי התקנות.

קארין אלהרר: הנהלים כבר קיימים, לא?

מרדכי אלישע: הנהלים קיימים.

סיגל מרד אברג'יל: אנחנו נעשה עליהם מיני RIA.

סיגל מרד אברג'יל: יש לנו התחייבות כלפי משרד רה"מ.

קארין אלהרר: לא הבנתי, עד עכשיו משרד רה"מ ישן בעמידה?

קארין אלהרר: עם ה-RIA הוא פתאום התעורר?

קארין אלהרר: מה קרה?

סיגל מרד אברג'יל: לא.

סיגל מרד אברג'יל: השיח וההסכמות תמיד על השולחן, מתחילת הדיונים.

קארין אלהרר: הנהלים האלה קיימים כמה שנים.

קארין אלהרר: בדיון הקודם שהייתי בו הם אמרו שהנהלים קיימים.

קארין אלהרר: הם הראו לי עותק.

סיגל מרד אברג'יל: רוצים מאיתנו לכתוב אותם, רוצים מאיתנו לתקף אותם.

קארין אלהרר: כמה זמן זה ייקח?

אמיר מדינה: בלו"ז הזה של 1 בספטמבר זה אתגר גדול מידי.

אמיר מדינה: אנחנו צריכים שנה לסיים תהליך RIA בצורה מקצועית.

קארין אלהרר: שנה?

אמיר מדינה: גם אז זה מהיר מאוד.

סיגל מרד אברג'יל: קוצצנו.

סיגל מרד אברג'יל: אמרו לנו לעמוד ב-1 בספטמבר.

סיגל מרד אברג'יל: הרעיון הוא שעד ה-1 בספטמבר כל ההנחיות הנדרשות פה יעמדו.

סיגל מרד אברג'יל: מ-1 בספטמבר יוכלו להגיש בקשות, נוכל לבדוק אותן.

סיגל מרד אברג'יל: יש תקופת היערכות שהאגף צריך.

סיגל מרד אברג'יל: צריך לקחת את זה בחשבון.

יפעת שאשא ביטון: יש פה חלוקה לשני רבדים.

יפעת שאשא ביטון: יש את הרובד האחד של התקנות.

יפעת שאשא ביטון: זה נשאר כמו שהוא, לא נגענו בו.

יעל לינדנברג: זה אומר שהסעיף הזה נשאר?

יפעת שאשא ביטון: לא.

יפעת שאשא ביטון: אנחנו מורידים אותו לגמרי.

יפעת שאשא ביטון: אנחנו נשארים בסעיף הראשוני מבחינת הקריטריונים הבסיסיים.

יפעת שאשא ביטון: זה יהיה בנהלים.

יפעת שאשא ביטון: אנחנו לא הולכים לאיזו שהיא פרוצדורה דרקונית כמו שיש בצ'ק ליסט שקיים היום, אלא לדברים בסיסיים שמבטיחים שאין חשש וסכנה לחייהם של הילדים.

יעל לינדנברג: הנהלים האלה יעברו RIA.

יעל לינדנברג: אנחנו, משרד האוצר, מבקשים שזה יהיה בהתייעצות.

יפעת שאשא ביטון: בא שר הרווחה ואמר מתחת כל עץ רענן ומעל כל במה אפשרית, "אני לא אתן שהחוק הזה יביא לעליית מחירים".

יפעת שאשא ביטון: התווכחנו מהותית מה שווה יותר - האם החיים של הילדים, או עוד כמה שקלים להוריד.

יפעת שאשא ביטון: בסוף יש אינטרס משותף לכולם, שזה להוציא את הכי טוב.

יפעת שאשא ביטון: ברישיון הזמני אנחנו מדברים על הדברים הבסיסים, לא על כל הרשימה הגרנדיוזית שמופיעה היום.

יפעת שאשא ביטון: גם כשיגיעו לתקנות עצמן, ששם יש יותר עומק והרחבה, אנחנו צריכים לברר עם הגוף המקצועי, לפחות לשמוע את עמדתו המקצועית.

יפעת שאשא ביטון: הוא לא מטיל וטו.

יפעת שאשא ביטון: אנחנו ביקשנו שינסחו את זה בצורה כזאת שאין הטלת וטו, שאין יכולת טרפוד, רק כדי להבין שבאמת מה שאנחנו מייצרים כאן לא מפיל לנו את הענף.

יפעת שאשא ביטון: יש לנו אינטרס שיהיו מעונות, שיהיה מקום לילדים, ויש לנו אינטרס שההורים לא ישלמו יותר ממה שהם שילמו עד היום.

יפעת שאשא ביטון: זה האינטרס של כולם.

יפעת שאשא ביטון: אני בטוחה שעל העקרונות האלה אנחנו לא חלוקים.

יפעת שאשא ביטון: בשביל שהתנאים האלה יקרו אתם עושים את הבדיקה שלכם מול רה"מ.

יפעת שאשא ביטון: אני חושבת שמי שצריך להיות סביב השולחן זה האוצר.

יפעת שאשא ביטון: לא ממקום של וטו, לא ממקום של סמכות הסכמה או החלטה, רק ממקום של לתת את העמדה המקצועית שלו.

מרדכי אלישע: הוא יכול לתת את העמדה המקצועית, אבל אנחנו לא רוצים שתהיה עמדת סירוב.

יפעת שאשא ביטון: אין עמדת סירוב.

יפעת שאשא ביטון: יעל, אתם חלק מכל התהליך הזה.

יפעת שאשא ביטון: אין עמדת סירוב.

יפעת שאשא ביטון: זה גם מה שנקבע ברמת המשרד.

יעל לינדנברג: מה המשמעות?

יפעת שאשא ביטון: שאתם לא יכולים להטיל וטו.

יעל לינדנברג: בהצעה שנוסחה וכולנו קוראים יש התייעצות.

שמרית שקד גיטלין: ההצעה הזאת לא הוקראה.

יעל לינדנברג: מה שמנוסח כיום זה שיש פנייה לשר האוצר, הוא מביא את חוות דעתו.

יעל לינדנברג: אין פה זכות וטו.

יעל לינדנברג: גם אם הדבר מבוצע בנהלים כך שאותה מסגרת של התייעצות תהיה - -

סיגל מרד אברג'יל: תהיה מסגרת של התייעצות בין גורמי מקצוע.

סיגל מרד אברג'יל: יש הליכי היוועצות והליכי שיתוף בין גורמי מקצוע.

סיגל מרד אברג'יל: גורמי המקצוע עובדים ביניהם.

סיגל מרד אברג'יל: זה לא שאני עכשיו מעתיקה את שיקול הדעת של הממונה לגבי מתי יש סיכון לשלומם של הילדים ואומרת שאני צריכה "צעטלה" משר האוצר שיגיד לו שזה בסדר.

סיגל מרד אברג'יל: זה לא הגיוני.

יפעת שאשא ביטון: הנהלים הם לא בחוק.

יפעת שאשא ביטון: הסעיף הזה מלכתחילה לא היה בחוק.

יפעת שאשא ביטון: הסעיף הזה עלה לבקשתנו, כשרצינו לראות איך אנחנו מוודאים שהילדים לא ימותו לנו בגלל שלא שמנו לב למשהו בסביבה שהם נמצאים.

יפעת שאשא ביטון: הסעיף הזה נכנס כשניסינו לראות איך אנחנו מגדירים את מקרה הקצה, את מצבי הסיכון שלא קשורים בהיבטים מבניים.

יפעת שאשא ביטון: הסעיף הזה הוכנס בשביל לתת מענה לזה.

יפעת שאשא ביטון: אנחנו לא צריכים את הסעיף הזה עכשיו, אנחנו נשארים במקום הראשוני של מה שאת הצעת, יעל.

יפעת שאשא ביטון: את נתת את הנוסח.

יפעת שאשא ביטון: לוודא שהילדים נמצאים בסביבה שלא מסכנת את שלומם - זה הסיפור.

יפעת שאשא ביטון: זה יהיה בנהלים, לא בתקנות, לא בשום דבר גרנדיוזי שדיברנו עליו בימים האחרונים.

יפעת שאשא ביטון: אין מה להיכנס לזה.

שמרית שקד גיטלין: פסקה (3) נמחקת.

שמרית שקד גיטלין: הנהלים לא בחקיקה, כפי שאמרה היושבת-ראש.

עדו קמחי פלדהורן: זה כן יידרש ב-RIA.

עדו קמחי פלדהורן: זה עבורכם ועבור הציבור.

יפעת שאשא ביטון: הם אמרו את זה.

יפעת שאשא ביטון: משרד העבודה והרווחה אמר את זה בעצמו.

יפעת שאשא ביטון: מדובר בנהלים שיעברו יחד עם ראש - -

שמרית שקד גיטלין: פסקה (4) הוקראה בפעם הקודמת.

שמרית שקד גיטלין: כרגע היא מחוקה לבקשת משרד האוצר.

יפעת שאשא ביטון: למה?

יפעת שאשא ביטון: המשרד אומר שהוא מוכן לממן.

יפעת שאשא ביטון: לא למחוק את זה.

יפעת שאשא ביטון: תוסיפו את זה לחוק.

שמרית שקד גיטלין: להשאיר את זה?

יפעת שאשא ביטון: כן.

שמרית שקד גיטלין: אני מוסיפה את פסקה (4).

יפעת שאשא ביטון: זה עניין מהותי.

יפעת שאשא ביטון: גם משרד העבודה והרווחה אומר, ואני גאה על זה, שהוא מוכן לממן את זה.

יפעת שאשא ביטון: זה נשאר.

שמרית שקד גיטלין: פסקה (4) חוזרת באותו נוסח שהיא הייתה כתובה כאן.

יעל לינדנברג: אני אדגיש למה זה לא נכנס לשלושת הדברים שעליהם סיכמנו שייכנסו באישור הראשוני.

יעל לינדנברג: זה בגלל שלא יודעים איך השוק יכול לתת מענה לדבר הזה, באלה פרקי זמן.

יעל לינדנברג: דורשים כאן איזו הכשרה.

יפעת שאשא ביטון: על איזו הכשרה את מדברת?

יעל לינדנברג: אני מדברת על התוספת של סעיף (4).

יפעת שאשא ביטון: על העזרה ראשונה?

יעל לינדנברג: על קורס הכשרה.

יפעת שאשא ביטון: מה הבעיה?

יפעת שאשא ביטון: קורס עזרה ראשונה מוגדר בכל מקום מקצועי, אנחנו לא ממציאים אותו.

יפעת שאשא ביטון: קורס עזרה ראשונה, במיוחד במערכת החינוך, מאוד ברור ומוגדר, לא המצאנו אותו, אין לנו שום כוונה להמציא אותו מחדש.

יפעת שאשא ביטון: בא משרד הרווחה ואומר, "אנחנו מוכנים לממן אותו".

יעל לינדנברג: האמירה כאן זה שעד 1 בספטמבר כל המטפלות באשר הן, סייעות וכו' יצטרכו ללכת לקורס כזה.

יעל לינדנברג: אנחנו לא יודעים אם המספקים של הקורסים האלה יכולים לספק את זה בטווח הזמן הזה לכל המטפלות.

קארין אלהרר: יש כמעט שנה.

יעל לינדנברג: נכון.

יעל לינדנברג: אנחנו כל הזמן אומרים שאנחנו לא יודעים עד כמה גדול השוק הזה.

קארין אלהרר: יעל, את חושבת שזה ראוי ונכון שמעונות שמחזיקים פעוטות לא יקבלו הכשרה?

קארין אלהרר: לא, נכון?

יעל לינדנברג: אף אחד לא מדבר על שאלת הראוי בדבר הזה, מדובר על ישימות ועל לוחות הזמנים של הדבר הזה.

קארין אלהרר: אני בהלם.

יפעת שאשא ביטון: מה הבעיה?

יפעת שאשא ביטון: אמרנו שעד 1 בספט

יפעת שאשא ביטון: מבר בודקים את הרישום הפלילי.

יפעת שאשא ביטון: הסיפור של קורס עזרה ראשונה הוא לא בשמיים.

יפעת שאשא ביטון: זה לא מודולות ארוכות טווח.

יפעת שאשא ביטון: יש הרבה קורסים שהם יכולים ללכת ולקחת באופן עצמאי.

יפעת שאשא ביטון: חלקם הגדול כבר עושה את זה כדי לדעת את הדברים הבסיסיים.

יפעת שאשא ביטון: יש אנשים פרטיים שהולכים ועושים את זה, לא רק עובדי חינוך.

שולמית ביסמנובסקי: השאלה אם את מדברת על קורס או על ריענון.

שולמית ביסמנובסקי: ריענון זה 4 שעות, קורס זה 3 ימים.

שמרית שקד גיטלין: דיברנו על הדרכה.

קארין אלהרר: הדרכה ראשונית.

שולמית ביסמנובסקי: תקראי לזה ריענון של 4 שעות.

יפעת שאשא ביטון: ריענון זה למי שכבר עשה.

יפעת שאשא ביטון: לגבי מי שעשה אין בעיה.

יפעת שאשא ביטון: אנחנו מדברים על המקומות שאין לנו את זה בכלל.

שולמית ביסמנובסקי: מדברים על החייאה.

קרן איוס: אנחנו הבטחנו להעביר 72 קורסים כאלה בשלושה שבועות - כל קורס כזה מכיל 30 משתתפים – ל-2,500 בנות בקירוב.

קרן איוס: אורך הקורס הוא 4 וחצי שעות.

קרן איוס: עלות הקורס היא 450 שקלים.

קרן איוס: זה משהו שהוא מידתי.

קרן איוס: סיוע ראשוני לילד זה דבר שצריך אותו באל"ף-בי"ת של עבודה.

יפעת שאשא ביטון: שימו לב, המסגרות אומרות שהן שם.

קרן איוס: אנחנו מחייבים.

יפעת שאשא ביטון: המסגרות כבר שם.

יפעת שאשא ביטון: אנחנו לא מדברים על מודולות שהן ארוכות טווח, אנחנו מדברים על דברים שהם בסיסיים.

יפעת שאשא ביטון: הנציגה של גנים פרטיים אחרים, לא אלה שכבר שמעתם, מדברת על ריענון.

יפעת שאשא ביטון: זאת אומרת, הם כבר עברו את הקורס, הם כבר בשלב הבא של לרענן את מה שהם למדו.

יפעת שאשא ביטון: אנחנו כאילו לוקחים ממשהו שכבר קיים בשטח.

יפעת שאשא ביטון: אלה דברים שהם בסיסיים, אין שום סיבה שזה לא יהיה בחוק.

יפעת שאשא ביטון: אגב, יש גופים שהם המוסמכים לתת את ההדרכות האלו.

יפעת שאשא ביטון: הם עושים את זה בצורה וולונטרית ובחינם בשטח.

יפעת שאשא ביטון: אומר משרד הרווחה שהוא מממן את זה.

יפעת שאשא ביטון: אנחנו עכשיו מתווכחים על משהו שהוא כבר שם.

קרן איוס: עזרה ראשונה נכנס בתוך המכללות.

יפעת שאשא ביטון: אנחנו לא שם, אנחנו בבסיס.

קרן איוס: יחילו את זה על אנשים חדשים שיצאו לשוק ויתחילו לעבוד.

יפעת שאשא ביטון: נכון, אבל אנחנו רוצים לעזור גם לאלה שכבר נמצאים שם.

יפעת שאשא ביטון: אני רוצה להרגיע את משרד האוצר בלומר שכולם יכולים.

קרן איוס: אפשר לעשות את זה כל השנה.

עדו קמחי פלדהורן: נצטרך לדבר עם מד"א ועם המעבירים על מנת להבין.

עדו קמחי פלדהורן: אם הם יגידו שהם צריכים שנה וחודשיים ולא עד ה-1 בספטמבר - -

יפעת שאשא ביטון: הם לא צריכים שנה וחודשיים, כי רובם כבר עשו את זה.

עדו קמחי פלדהורן: במסגרות הפרטיות?

יפעת שאשא ביטון: כן.

יפעת שאשא ביטון: יושבת פה שולמית שאומרת שהיא יכולה.

יפעת שאשא ביטון: היא כבר עושה את זה.

יפעת שאשא ביטון: יושבים פה הגנים הפרטיים האחרים שאומרים שהם עושים את זה.

שולמית ביסמנובסקי: אנחנו עושים את זה על חשבוננו.

יפעת שאשא ביטון: השטח כבר שם.

יפעת שאשא ביטון: אנחנו מוסיפים את זה.

יפעת שאשא ביטון: אם אנחנו כבר מדברים על הארגונים, אז ישב איתנו חנן לאורך כל הדיונים בפגרה.

יפעת שאשא ביטון: אימא שלו נפטרה אתמול בלילה.

יפעת שאשא ביטון: אני משתתפת בצערו.

יפעת שאשא ביטון: אני מניחה שאתם כולכם מצטרפים.

יפעת שאשא ביטון: עצוב לי בשבילו שהוא לא בישורת האחרונה.

יפעת שאשא ביטון: היה חשוב לי להזכיר אותו, כי הוא היה שותף אמיתי לאורך כל הדרך.

שמרית שקד גיטלין: (ב) אישור ראשוני יעמוד בתוקפו לתקופה של שישה חודשים, והממונה רשאי לחדשו מעת לעת.

סיגל מרד אברג'יל: אנחנו מבקשים להעביר את זה לשנה.

סיגל מרד אברג'יל: מבחינת נטל שיש לממונה - זה יוצר נטל כבד.

סיגל מרד אברג'יל: אנחנו נכנסים פה לבדיקה יותר מעובה ממה שחשבנו.

שמרית שקד גיטלין: אוקי, אישור ראשוני יעמוד בתוקפו לתקופה של שנה, והממונה רשאי לחדשו מעת לעת.

שמרית שקד גיטלין: (ג) הוראות חוק זה לעניין רישיון יחולו, בשינויים המחויבים, לעניין אישור ראשוני.

סיגל מרד אברג'יל: אני רוצה שלפחות מבחינת הרטוריקה שלנו ניזהר מלהגיד שהאישור הראשוני בא במקום רישיון.

שמרית שקד גיטלין: אבל הוא חשוב.

סיגל מרד אברג'יל: יש לו מקום, הוא מהווה סוג של בדיקה מקדמית של מסגרת, אבל הוא לא רישיון.

סיגל מרד אברג'יל: יש בו משהו מבחינה ציבורית, מבחינת הנראות של זה כלפי הציבור באיך שזה יוצג וישווק.

סיגל מרד אברג'יל: יש פה בדיקה מצומצמת, מינימליסטית של הרגולטור.

סיגל מרד אברג'יל: זה לא שווה במעמד שלו לרישיון.

סיגל מרד אברג'יל: צריך מאוד להיזהר בהתייחסות לזה.

שמרית שקד גיטלין: זה רק כדי להבהיר שאת האדם שיש לו אישור ראשוני נראה כאדם בעל רישיון.

קארין אלהרר: קיבל מפתח לנהל את המעון.

סיגל מרד אברג'יל: הוא לא קיבל את המפתח מהמדינה.

סיגל מרד אברג'יל: היה לו מפתח.

סיגל מרד אברג'יל: הוא רק ממשיך להחזיק במפתח.

סיגל מרד אברג'יל: המדינה לא באה ודורסת אותו, היא רק בודקת אותו בכמה דברים קטנים, כדי לדעת שלא כלו כל הקיצים.

סיגל מרד אברג'יל: הוא ממשיך לפעול.

סיגל מרד אברג'יל: הוא יהיה צריך להיכנס לתוך רגולציה מאוד ברורה ומשמעותית ברגע שיהיו תקנות.

שמרית שקד גיטלין: (ד) הממונה רשאי לתת אישור ראשוני עוד לפני יום התחילה, ובלבד שתחילתו תהא ביום התחילה, וכן לעשות את כל הדרוש לכך.

שמרית שקד גיטלין: (ה) על אף הוראות סעיף 4(א), פעל מעון יום לפעוטות ערב יום התחילה ומפעילו הגיש בקשה לקבת אישור ראשוני עד ליום 1 בספטמבר 2019, יהיה המפעיל רשאי להמשיך ולהפעיל את מעון היום לפעוטות גם לאחר יום התחילה עד למתן החלטת הממונה בבקשה כאמור.

סיגל מרד אברג'יל: אנחנו לא מייבשים את השטח כשנכנס החוק.

סיגל מרד אברג'יל: יהיה תהליך של הגשת בקשות, יקבלו התייחסויות.

סיגל מרד אברג'יל: אם מישהו בגלל חוסר התייחסות של הממונה פועל, המשמעות היא שהוא לא צריך לסגור את שעריו, הוא ממשיך לתת את השירות.

שמרית שקד גיטלין: זה רק לגבי מי שהגיש בקשה עד ה-1 בספטמבר.

סיגל מרד אברג'יל: נכון.

יפעת שאשא ביטון: הם צריכים להיערך שב-1 בספטמבר לא יהיו לנו עבריינים בשטח.

יפעת שאשא ביטון: ברגע שהחוק מאושר הם צריכים להכניס תקנים לתוך המערכת, הם צריכים לצאת למכרז כדי לגייס כוח אדם.

יפעת שאשא ביטון: אנחנו ישבנו וגלגלנו את התהליך הזה.

יפעת שאשא ביטון: אנחנו הבנו שאם אנחנו רוצים לעמוד מאחורי המילה שלנו, זה עד 1 בספטמבר לפחות.

יפעת שאשא ביטון: זה אומר שהם יצטרכו לעשות את הכל by the book.

שולמית ביסמנובסקי: מה לגבי עובדים שמתקבלים לעבודה ב-2 בספטמבר?

יפעת שאשא ביטון: תצטרכו להגיש את המסמכים שלהם כדי לקבל את האישור.

שולמית ביסמנובסקי: אבל זה בסדר.

יפעת שאשא ביטון: על כל עובד חדש - זה גם כתוב בחוק - שאתם מכניסים לאורך השנה אתם צריכים לקבל אישור.

שמרית שקד גיטלין: סעיף 71 נמחק.

יפעת שאשא ביטון: אנחנו עושים הפסקה.

יפעת שאשא ביטון: אני מחדשת את הדיון בנושא:

יפעת שאשא ביטון: הצעת חוק הפיקוח על מעונות היום, התשע"ח-2018.

יפעת שאשא ביטון: אני רוצה רק לבשר שהצבענו על המיזוג, הכל עבר בשלום.

יפעת שאשא ביטון: עכשיו אנחנו ממש יכולים להתקדם.

שולמית ביסמנובסקי: אנחנו רוצים לעשות את הקורסים האלה של עזרה ראשונה, אבל מה אם עשו קורסים לכל הצוות ונכנסה עובדת חדשה?

שולמית ביסמנובסקי: מה שצריך זה לדאוג ש-50% עד 75% לפחות מהאנשים בגן יהיו כאלה שעברו קורס החייאה ועזרה ראשונה.

שולמית ביסמנובסקי: אי אפשר להגיע ל-100%, כי יכול להיות שנכנסה היום עובדת חדשה.

יפעת שאשא ביטון: זה כבר להיכנס לרזולוציות.

יפעת שאשא ביטון: אולי צריך להגדיר תקופה.

יפעת שאשא ביטון: אנחנו קובעים שכולם צריכים.

יפעת שאשא ביטון: אם נכנסה מישהי שעוד לא עברה, היא תצטרך לעבור תוך איקס זמן.

יפעת שאשא ביטון: זה בידיים שלכם.

יפעת שאשא ביטון: זה אומר שכל היתר הם עם הכשרה כזאת.

יפעת שאשא ביטון: לא הייתי נכנסת לרזולוציות האלו.

יפעת שאשא ביטון: בתקנות אפשר להגדיר זמנים, תוך כמה זמן העובד צריך לקבל את ההכשרה.

יפעת שאשא ביטון: צריך לקחת בחשבון, שולמית, שגם בתקנות אחר כך יש את כל סוגית ההכשרה, את מה שנדרש.

יפעת שאשא ביטון: בתוך זה אפשר יהיה להכניס את סד הזמנים.

שמרית שקד גיטלין: הוראות מעבר 72 (א) על אף הוראות סעיף 4(א), מעון יום לפעוטות שפעל ערב מועד ההחלה לעניין מעון ומפעילו הגיש בקשה לקבלת רישיון הפעלה בתוך תקופה שקבע השר, יהיה יום לפעוטות המפעיל רשאי להמשיך ולהפעיל את מעון היום לפעוטות גם לאחר מועד שפעל ערב מועד ההחלה עד למתן החלטת הממונה בבקשה כאמור.

שמרית שקד גיטלין: ההחלה ובעלי תפקידים בו הוחלט להציע לוועדה לא לקבוע כרגע את הוראות המעבר בתוך החוק עצמו, כיוון שכרגע אנחנו אפילו לא יודעים את הדרישות.

שמרית שקד גיטלין: המסקנה שלנו כצוות מקצועי הייתה שזה יישאר לתקנות.

שמרית שקד גיטלין: כשיעמדו בפניכם כל הדרישות, כשאתם תראו מה הדרישות, יכול להיות שתגיעו למסקנה שהדרישות מאוד מינוריות.

יפעת שאשא ביטון: הוצגה לנו בצורה מאוד מפורטת התכנית על ידי האגף המקצועי.

יפעת שאשא ביטון: התכנית מפורטת עד כדי רזולוציות שאמרתי שאנחנו לא צריכים להיכנס.

יפעת שאשא ביטון: אנחנו נשאיר את זה לתקנות.

יפעת שאשא ביטון: אנחנו סומכים את ידנו עליכם במקרה הזה.

יפעת שאשא ביטון: הדברים נסגרו בדיון הקודם.

יפעת שאשא ביטון: מה שסיכמנו זה שאין פטור.

יפעת שאשא ביטון: גם אם אישה בת 60 התחילה לעבוד במעון, היא צריכה לעבור הכשרה.

יפעת שאשא ביטון: הדברים היו ברורים ומוסכמים על כולם.

שמרית שקד גיטלין: (ב) השר רשאי לקבוע בתקנות הוראות לעניין מתן פטור זמני או קבוע מההוראות שנקבעו בתקנות לפי סעיף 7, למפעיל של מעון יום לפעוטות שפעל ערב מועד ההחלה שנקבע לגביו; השר לא יקבע פטור לפי סעיף קטן זה מתנאי לפי סעיף 7 שאי-עמידה בו עלולה לסכן את שלומם או את בטיחותם של הפעוטות השוהים במעון יום לפעוטות; המשמעות היא שכשהשר יקבע את ההוראות הוא יוכל לתת פטורים לאנשים שגם מפעילים מעון יום לפעוטות.

שמרית שקד גיטלין: אם יקבעו שהכיור צריך להיות בגובה 70 סנטימטר לילדים, הוא יוכל לקבוע שמעון שכבר בנוי לא צריך לפרק כיור ולהרכיב אותו חזרה.

שמרית שקד גיטלין: השר יוכל לתת פטורים קבועים או זמניים.

שמרית שקד גיטלין: יכול להיות שחלק מהפטורים יהיו זמניים.

שמרית שקד גיטלין: בתקנות האלו הוא יוכל לקבוע את הפטור.

יעל לינדנברג: איחדנו את הנוסח כך שידבר על שלומם של פעוטות.

יפעת שאשא ביטון: כן.

יפעת שאשא ביטון: אנחנו לא נוגעים בכל ההיבט המבני.

יפעת שאשא ביטון: חשוב שנגיד את זה כדי להרגיע את השטח.

יפעת שאשא ביטון: אנחנו יושבים כאן, אנחנו בתוך רזי הדברים, אנחנו יודעים לאן אנחנו מכוונים, אבל בחוץ יש הרבה מאוד מעונות טובים - לא אלה שאנחנו באים להגן מפניהם - שלא מבינים את כל מה שמתנהל פה, הם מאוד מאוד חוששים.

יפעת שאשא ביטון: אנחנו לא הולכים לשינויים מבניים של המעונות.

שמרית שקד גיטלין: (ג) השר יקבע בתקנות הוראות לעניין מתן פטור מהתנאים שנקבעו לפי סעיף 7 בדבר ניסיון והכשרה מקצועית של בעלי תפקידים במעון היום לפעוטות שפעל ערב מועד ההחלה שנקבע לגביו, לגבי מי שערב מועד ההחלה מילא את התפקיד שלגביו נקבעו דרישות כאמור, ובין היתר, רשאי השר לקבוע פטור מתנאים לעניין השכלה אקדמית, הכשרה מקצועית, השתלמויות ובחינות, ובלבד שלא ייקבע פטור מתנאים כאמור שנועדו להבטחת שלומם של הפעוטות השוהים במעון היום לפעוטות.

גל קנר אלימי: אני רק רוצה לוודא שלא יינתן פטור מלא מהכשרות.

יפעת שאשא ביטון: אמרתי את זה לפני רגע.

יפעת שאשא ביטון: יינתנו פטורים מבחינת ההיקפים.

יפעת שאשא ביטון: תיקבע מודולריות של הכשרה, לא יינתן פטור מלא.

יפעת שאשא ביטון: זה יהיה בתקנות.

שמרית שקד גיטלין: זה לא קבוע כאן, זה יהיה בתקנות.

יפעת שאשא ביטון: אפילו הצגתי את זה כחידוד.

יפעת שאשא ביטון: הנושא הזה ברור לחלוטין.

שמרית שקד גיטלין: לא ייקבע פטור מתנאים כאמור שנועדו להבטיח את שלומם של הפעוטות השוהים במעון היום לפעוטות.

בועז אחד העם: בסעיף 72 כתוב את המילים "לסכן את שלומם או את בטיחותם".

בועז אחד העם: פה זה הבטחת שלומם.

יפעת שאשא ביטון: בהכל זה יהיה הבטחת שלומם של ילדים.

שמרית שקד גיטלין: (ד) תקנות לפי סעיף זה ייקבעו בשים לב לניהול הסיכונים בתחום מעונות יום לפעוטות, לפי סוגים של מעונות כאמור.

שמרית שקד גיטלין: הוראת מעבר 73.

שמרית שקד גיטלין: (א) מפעיל של מעון יום לפעוטות שפעל ערב מועד ההחלה שנקבע לעניין מעון לגביו המבקש להמשיך ולהפעיל בשטח המעון כיתת גן שפעלה יום לפעוטות בו ערב מועד ההחלה, יציין זאת בבקשה לרישיון הפעלה שהגיש שפעל ערב לפי סעיף 72(א), ובכלל זה יציין את מספר הילדים השוהים מועד ההחלה בכיתת הגן האמורה.

שמרית שקד גיטלין: ושפעלה בו כיתת גן (ב) ביקש מפעיל של מעון יום לפעוטות בקשה כאמור בסעיף קטן (א), רשאי הממונה לתת לו רישיון הפעלה המתיר לו להמשיך ולהפעיל את כיתת הגן אף שלא מתקיימות ההוראות לפי סעיפים 6(א)(4) ו-7(א), ובלבד שיש לגבי אותה כיתת גן רישיון לפי חוק פיקוח על בתי ספר, התשכ"ט-1969; תנאי ברישיון הפעלה המתיר הפעלת כיתת גן כאמור יעמוד בתוקפו כל עוד הרישיון לפי החוק האמור עומד בתוקפו; פקע תוקפו של רישיון לפי חוק פיקוח על בתי ספר, התשכ"ט-1969, ימסור המנהל הכללי של משרד החינוך הודעה על כך לממונה.

שמרית שקד גיטלין: (ג) בסעיף זה, "כיתת גן" – כיתה בשטח מעון יום לפעוטות ששוהים בה פעוטות וילדים יחד, ובלבד שמספר הילדים השוהים בה עולה על עשרה.

לירן שפיגל: אנחנו מבקשים שלהוראת המעבר הזאת תהיה הגבלה של זמן.

שמרית שקד גיטלין: אתה יכול להסביר על מה מדובר, על איזו מטריה מדובר פה?

לירן שפיגל: אנחנו מדברים פה על כיתות גן שפועלות ברישיון על פי חוק הפיקוח על בתי ספר ואמורים ללמוד בהן ילדים בגיל לימוד חובה.

לירן שפיגל: קיימת תופעה שבה נמצאים בכיתת גן גם פעוטות שלא אמורים להיות שם מבחינת החוק ומבחינת הדרישות הפדגוגיות של משרד החינוך.

לירן שפיגל: אנחנו יודעים שיש הבדלים בצרכים ההתפתחותיים של הילדים.

יפעת שאשא ביטון: איך מאפשרים את זה?

יפעת שאשא ביטון: יש דבר כזה בשטח, בעיקר במוכר שאינו רשמי שמפעיל מעונות וגם גנים.

לירן שפיגל: נכון, זו תופעה שקיימת.

לירן שפיגל: זה נובע מהקושי לפקח.

לירן שפיגל: כשמפקח או מפקחת נכנסים לכיתת גן הם לא תמיד מצליחים לזהות שיש ילדים ופעוטות יחד.

לירן שפיגל: זה יכול ליצור איזה שהן תקלות.

יפעת שאשא ביטון: אין לכם רשימה של הילדים שנמצאים באותה כיתה?

לירן שפיגל: כשמפקח או מפקחת מגיעים אתה מצפה שהם יבדקו את הרשימה, שהם יראו.

לירן שפיגל: לילדים אין תעודת זהות.

יפעת שאשא ביטון: הם לא צריכים.

יפעת שאשא ביטון: יש רשימה של מספר הילדים שנמצאים בגן.

יפעת שאשא ביטון: דווקא משרד החינוך צריך להיות משוכלל יחסית.

יפעת שאשא ביטון: אנחנו עכשיו תינוקות, תרתי משמע, בחוק הזה.

לירן שפיגל: יש רשימה של ילדים בגן.

לירן שפיגל: הכל אמור לעבוד בצורה מסודרת, אנחנו אמורים לזהות.

לירן שפיגל: אנחנו יודעים שהתופעה הזאת קיימת.

לירן שפיגל: אנחנו רוצים למנוע אותה.

קארין אלהרר: לא הבנתי מה אתה מציע.

יפעת שאשא ביטון: על מה הסעיף הזה?

לירן שפיגל: הסעיף הזה בא ואומר שיכול להיות מצב שבו בשטח של מעון יש כיתת גן לילדים בגיל לימוד חובה שנמצאים בה גם פעוטות.

לירן שפיגל: הפסיקה אומרת שהתופעה הזאת צריכה להפסיק.

יפעת שאשא ביטון: זה עניין שלכם.

יפעת שאשא ביטון: תעשו את העבודה שלכם.

יפעת שאשא ביטון: מה עניין הסעיף הזה לחוק?

לירן שפיגל: החוק הזה בא ומסדיר רישוי של מעונות.

לירן שפיגל: הוא בא ואומר שזה בסדר שבמעון תהיה כיתת גן, אבל לא אמורה להיות כיתת גן שיש בה קבוצה מעורבת של פעוטות וילדים.

קארין אלהרר: זה לא התפקיד שלכם לבדוק?

שולמית ביסמנובסקי: החוק מאפשר את זה.

שולמית ביסמנובסקי: החוק מאפשר כיתת גן מעשרה ילדים ומעלה שהם בני 3.

יפעת שאשא ביטון: אתם בסדר.

יפעת שאשא ביטון: מה העניין לחוק הזה?

יפעת שאשא ביטון: אתם את הצרות שלכם תפתרו בעצמכם.

יפעת שאשא ביטון: אולי נגיע לזה, לא עכשיו.

יפעת שאשא ביטון: למה זה כאן?

יפעת שאשא ביטון: מה הסעיף הזה אומר?

לירן שפיגל: הסעיף הזה מאפשר לממונה להבטיח שמתקיימים תנאים גם בחקיקה אחרת.

יפעת שאשא ביטון: אתם ממילא מקיימים את התנאים שלכם.

יפעת שאשא ביטון: אתה לא תיתן להם רישיון.

לירן שפיגל: נכון, אני אבטל להם את הרישיון לפי חוק פיקוח על בתי ספר, הם יפעלו בלי רישיון.

לירן שפיגל: בעצם זה שאנחנו באים וקובעים איזו שהיא הוראת מעבר אנחנו יוצרים איזו שהיא צפיות כלפי השטח.

לירן שפיגל: אני בטח לא ארצה לבטל עכשיו את הרישיונות למסגרות האלו.

יפעת שאשא ביטון: אתה לא אמור.

יפעת שאשא ביטון: להיפך, במקומות שיש אישור של משרד החינוך אנחנו יכולים להיות רגועים.

יובל גד אביעד: צריך להבין שיש עמדה מקצועית של משרד החינוך ושל משרד העבודה והרווחה בנוגע לצמצום כיתות הגן.

יובל גד אביעד: יש אמירה בתחילת החוק שאומרת שלא ישהה פעוט עם ילד.

יובל גד אביעד: זאת אמירה מקצועית.

יובל גד אביעד: לא טוב שילד שוהה עם פעוט, וזה מכל מיני טעמים, אפילו מהטעם של בטיחות של פעוט.

קארין אלהרר: תלוי בגיל, לא?

יובל גד אביעד: השר יקבע בתקנות.

יובל גד אביעד: יש את העניין הזה שצריך להבחין.

יובל גד אביעד: צריך לראות מה קורה בשטח.

יובל גד אביעד: יש כלל שאומר שזה אסור, אבל בשטח מתנהל ייצור כזה של כיתות גן.

קארין אלהרר: הם אומרים שזה לא בניגוד לדעתכם.

יובל גד אביעד: מה זאת כיתת גן?

יובל גד אביעד: כיתת גן זאת כיתה שפועלת בתוך מעון, יש בה ילדים בגיל טרום-טרום חובה.

יובל גד אביעד: זאת הוראת מעבר.

יובל גד אביעד: יש משהו בשטח.

יובל גד אביעד: אנחנו רוצים לצמצם את זה.

יובל גד אביעד: אי אפשר לבוא ולהגיד היום שממחר כל הכיתות האלו לא יכולות לפעול.

יובל גד אביעד: צריך לפעול בהוראת מעבר.

יובל גד אביעד: איך מצמצמים כאשר חלות חובות משטריות שונות - חובת רישוי של משרד החינוך מצד אחד, מצד שני חובה שלנו?

יובל גד אביעד: כאן אנחנו נכנסים לדיונים של הכנסת הקודמת.

יובל גד אביעד: בכנסת הקודמת דיברו שאנחנו רוצים ליצור ודאות כך שאם יש רישיון של משרד החינוך אנחנו נקבל את הרישיון הזה, נאמץ אותו כחלק מהתנאים שלנו לצורך הרישוי של כיתת הגן הזאת.

יובל גד אביעד: אם פקע הרישיון של אותה כיתה אנחנו רוצים לדעת, כדי שנוכל לאכוף את החוק שלנו על הכיתות האלו.

יובל גד אביעד: מה שקורה פה זה ניסיון לצמצם את כיתות הגן.

יובל גד אביעד: אתם לא תוכלו ביום שיעבור החוק הזה לסגור אותן.

יובל גד אביעד: לכנסת הקודמת היה מאוד מאוד חשוב שלא יהיה מצב של שני רישיונות שפועלים במקביל.

קארין אלהרר: כיתה שקיבלה רישיון של משרד החינוך, החלק הארי של הילדים הם ילדי חינוך, הם לא ילדי מעונות.

יובל גד אביעד: מה שבתוקף זה הרישיון שלהם, כי יש יותר ילדים מאשר פעוטות.

קארין אלהרר: מה אתם רוצים לעשות?

יפעת שאשא ביטון: אם הרישיון הזה פוקע, הם חייבים לתת את הרישיון.

יובל גד אביעד: אם יש להם רישיון של משרד החינוך, אני לא חייב לבדוק את התנאים של התקנות.

יובל גד אביעד: אני גם לא רוצה לבלבל את הציבור, אני לא רוצה שיהיה משטר אישי של כל מיני משרדים.

יובל גד אביעד: העניין הזה אמור לפחות.

יובל גד אביעד: יש הוראה שאוסרת את זה.

יובל גד אביעד: צריך לצמצם את התופעה הזאת, היא לא תופעה טובה.

יפעת שאשא ביטון: את זה הם עושים במקביל.

יפעת שאשא ביטון: זה לא רלוונטי לענייננו.

קארין אלהרר: הצמצום לא רלוונטי לחוק הזה.

קארין אלהרר: יכול להיות שמשרד החינוך לא ייתן רישיון.

קארין אלהרר: אותו מעון צריך לדווח לכם, הוא צריך לעמוד בסטנדרט שלכם.

יובל גד אביעד: בדיוק.

לירן שפיגל: רצינו להציע שהסעיף הזה יהיה מוגבל בזמן.

לירן שפיגל: אנחנו רוצים שהתופעה הזאת תדעך, שידעו שיש לה פרק זמן.

יפעת שאשא ביטון: אתה מבקש ממני?

יפעת שאשא ביטון: תדאגו אתם.

יפעת שאשא ביטון: תאכפו את הדברים שלכם.

אורי שלומאי: זה ייתן זרז.

יפעת שאשא ביטון: שיפעלו לצמצום.

יפעת שאשא ביטון: אם לא תתנו רישיונות, גם לא יבכו על כך שיש ילדים לא גמולים וצריך עוד סייעת.

אורי שלומאי: אני חושב שההגבלה זה מסר טוב לבעלי המעונות להפסיק עם זה.

יפעת שאשא ביטון: משרד החינוך, את עניין הפיקוח שלכם אני משאירה לכם בשלב הזה.

יפעת שאשא ביטון: אנחנו נדאג שברגע שאתם לא מפקחים אנחנו נהיה שם.

יפעת שאשא ביטון: בהצלחה עם הצמצום של המסגרות האלו, אני גם חושבת שהגיע הזמן לעשות את זה.

אורי שלומאי: מה החיסרון בלהגביל את זה?

אורי שלומאי: אני חושב שזה רק יהיה לטובה.

יפעת שאשא ביטון: שלמשרד החינוך יהיה קצת מה לעשות.

יפעת שאשא ביטון: גם ככה הם לא תמיד מתמודדים עם כל מה שצריך במערכת.

ורד וידמן: אם המספר פחות מעשרה?

לירן שפיגל: אז הם לא מקבלים רישיון.

שמרית שקד גיטלין: סעיף 74 הוקרא בנוסח אחר ובמקום אחר, לכן אני מדלגת עליו.

שמרית שקד גיטלין: הוראות מעבר 75.

שמרית שקד גיטלין: הוראות סעיף 15 יחולו גם לגבי מי שהחל להיות מועסק במעון יום לעניין מי לפעוטות ערב יום התחילה.

שמרית שקד גיטלין: שהחל להיות מועסק ערב יום התחילה זה סעיף שנלמד מתוך הניסיון של משרד הרווחה בחוק הדיור המוגן.

שמרית שקד גיטלין: כשהם רצו לבדוק את העובדים הקיימים, אז אמרו להם: אתם לא יכולים לבדוק את העובדים הקיימים, אתם בודקים רק עובדים שהתחילו לעבוד מכאן ואילך.

שמרית שקד גיטלין: אנחנו מבהירים פה בנוסח שהבדיקה היא גם לגבי עובדים שהתחילו לעבוד לפני יום התחילה.

שמרית שקד גיטלין: אולי נחדד קצת את הנוסח, אבל זאת המשמעות.

שמרית שקד גיטלין: גם על עובדים קיימים במערכת, לא רק על עובדים חדשים.

שמרית שקד גיטלין: שמירת 76.

שמרית שקד גיטלין: אין בהוראות חוק זה כדי לגרוע מתקנות, הוראות, הנחיות או נהלים החלים הוראות על מעונות יום מכוח הסכם הפעלה עם משרד העבודה, הרווחה והשירותים החברתיים.

שמרית שקד גיטלין: זה סעיף שנולד כתוצאה מההערה שהייתה פה על כך שלא רוצים להנמיך את הסטנדרטים שקיימים לגבי מעונות היום המפוקחים כיום.

שמרית שקד גיטלין: ההוראה הזאת מבהירה שכל התקנות, ההוראות, ההנחיות של מה שחל מכוח הסכם ההפעלה ימשיך לחול עליהם.

שמרית שקד גיטלין: כמובן שזה לא מבטל את הסמכות של משרד העבודה, אם הוא ירצה, לבטל את התקנות, לבטל את ההוראות, לבטל את ההנחיות, להחמיר, לשנות וכו'.

יפעת שאשא ביטון: אנחנו נשארים על הסטטוס קוו.

שמרית שקד גיטלין: בדיוק.

שמרית שקד גיטלין: שלא יובן מהחוק הזה שאם לא קבעו בו דברים מסוימים השוק צריך להחיל על עצמו סטנדרטים נמוכים יותר.

יפעת שאשא ביטון: אני אחדד רק שהחוק הזה חל על כולם.

יפעת שאשא ביטון: הוא מתווסף לאלה שכבר מפוקחים.

יפעת שאשא ביטון: זה מתווסף על הפיקוח שכבר קיים לאלה שכבר מפוקחים.

שמרית שקד גיטלין: הפעלת 77.

שמרית שקד גיטלין: על אף האמור בחוק זה, ניתן להפעיל את הסמכויות לפי פרקים ה' ו-ו', סמכויות בשינוים המחויבים, גם לעניין מקום המשמש או נועד לשמש מקום שהייה יומי לפעוטות שהוראות לפי חוק זה לא חלות לגביו, בשל כך ששוהים בו ילדים במספר קטן מהמספר הקבוע בתוספת הראשונה, או שמועד ההחלה שנקבע לגביו טרם הגיע, אם נשקפת סכנה של ממש לפעוטות השוהים בו.

שמרית שקד גיטלין: המשמעות היא שיש להם את הסמכויות לפי פרק ה' ו-ו' גם לגבי מקום שהייה יומי לפעוטות שהוראות חוק זה לא חלות לגביו כי יש בו פחות משבעה ילדים, וגם לגבי מקום שיש בו יותר משבעה ילדים אבל יש נורמות שקבועות בתקנות והתקנות עוד לא חלות לגביו.

שמרית שקד גיטלין: הם יכולים להפעיל את הסמכויות אם נשקפת סכנה של ממש לפעוטות השוהים בו.

אורי שלומאי: זו פעם ראשונה שאני רואה את הסעיף הזה.

שמרית שקד גיטלין: זה סעיף שהיה בכחול.

יובל גד אביעד: היא העבירה את המיקום שלו.

אורי שלומאי: עדיין יש את החשש של משפחות מרובות ילדים.

שמרית שקד גיטלין: הוראות החוק לא חלות עליו אם יש בו מספר ילדים קטן מהמספר הקבוע בתוספת הראשונה.

שמרית שקד גיטלין: חידדנו את הדבר הזה אתמול.

שמרית שקד גיטלין: זה לא שהוראות החוק הזה לא חלות עליו בגלל שחל אחד הסייגים.

שמרית שקד גיטלין: אחד הסייגים זה משפחה.

שמרית שקד גיטלין: אין הכוונה להיכנס למשפחות.

גל קנר אלימי: אני אשמח להציע איזו שהיא תוספת לסעיף הזה שמתייחסת למעונות שיש בהם פחות משבעה ילדים: או אם המקום אינו עומד בתנאים הקבועים בסעיף 6(א) (1),(2) ו-(6).

גל קנר אלימי: הכוונה היא להעדר הרשעה ולשמירה על בטיחותם.

יפעת שאשא ביטון: לגבי מסגרות שהן פחות משבעה ילדים?

גל קנר אלימי: כן.

יפעת שאשא ביטון: אנחנו לא שם.

יפעת שאשא ביטון: דיברתי שיחה ארוכה עם ענת, היא הייתה שותפה לכל הדיונים.

יפעת שאשא ביטון: אני דיברתי ארוכות על זה.

יפעת שאשא ביטון: אני מזכירה לכולם כאן שבדיון הראשון דיברנו על מסגרות של 28 ילדים.

יפעת שאשא ביטון: אני מבחינתי אפילו אם מחזיקים ילד אחד צריך את הכל, אבל אנחנו לא יכולים להיות שם.

גל קנר אלימי: השאלה אם יש התנגדות של המשרדים.

יפעת שאשא ביטון: כן, חד-משמעית.

יפעת שאשא ביטון: הם כמעט לא הסכימו לשבעה ילדים.

יפעת שאשא ביטון: עד הדיון האחרון השר עוד שמר לעצמו את הזכות להסתייג על ההחלה המיידית על שבעה ילדים.

יפעת שאשא ביטון: הנוסח הראשוני היה 28.

יפעת שאשא ביטון: תודה לאל שאנחנו כבר מסכימים כולנו על הנוסח הזה, אין שום הסתייגויות, אין כלום.

שמרית שקד גיטלין: תוספת ראשונה (ההגדרה "מעון יום לפעוטות" בסעיף 1 וסעיפים 37(א) ו-63(א)) שבעה פעוטות אני אבדוק אם בכלל צריך להזכיר את 37(א) ואת 63(א).

שמרית שקד גיטלין: תוספת שנייה (סעיפים 37(ג), 38 , 42 , 43 , 44 , 48 , 51 , 54 , 63(ב)) זה עניין טכני לחלוטין האזכור של הסעיפים שבהם יש רלוונטיות.

שמרית שקד גיטלין: אם גם פה צריך שינויים, אנחנו נעשה אותם.

שמרית שקד גיטלין: ההוראה טור ב' טור ג' טור ד' טור א' מעון קטן מעון בינוני מעון גדול

בועז אחד העם: האם יש רמה יותר מחמירה או פחות מחמירה לגבי סכנה של ממש?

יפעת שאשא ביטון: זה ייקבע בנהלים.

יפעת שאשא ביטון: זה מתכתב עם הסעיפים הבסיסיים שכתבנו.

יפעת שאשא ביטון: אנחנו משאירים את זה לנהלים של המשרד.

בועז אחד העם: מה שחסר לי בפרק 1 זה הצרכים השפתיים.

בועז אחד העם: מדינת ישראל התחייבה באמנה הבינלאומית לאנשים עם צרכים מיוחדים, לאנשים עם מוגבלויות, להכיר בצורכיהם.

בועז אחד העם: פה הצרכים השפתיים נעדרים.

סיגל מרד אברג'יל: אנחנו לא יודעים מה זה.

יפעת שאשא ביטון: סיימנו להקריא את החוק.

יפעת שאשא ביטון: אנחנו עוברים על כל הסעיפים שהיינו צריכים לתקן.

שמרית שקד גיטלין: התוספת בסעיף 1: ומניעת היפגעותם.

שמרית שקד גיטלין: הגדרת הממונה.

שמרית שקד גיטלין: מכיוון שהשר הוא כבר לא שר העבודה, חשבנו שלא נכון לכתוב את מנהל האגף למעונות יום ומשפחתונים לגיל הרך.

שמרית שקד גיטלין: זה יכול להיות משרד אחר שאין בו אגף למעונות יום ומשפחתונים לגיל הרך.

יפעת שאשא ביטון: מה שקורה זה שבכל המעברים ממשרד למשרד האגף עובר עם המשרד.

שמרית שקד גיטלין: כן, אבל יכול להיות שאם האגף הזה עובר למשרד החינוך – אני סתם מנחשת - לא יקראו לו האגף למעונות ולמשפחתונים.

קארין אלהרר: יפעת, הנוסח בסדר.

שמרית שקד גיטלין: אם זה יעבור למשרד אחר, האגף ייקרא בשם אחר, לא יהיה לנו ממונה שיוכל להפעיל את החוק.

שמרית שקד גיטלין: הנסחית שלנו הציעה את הנוסח: עובד בכיר במשרד שתחום אחריותו הוא מעונות יום לפעוטות שהמנהל הכללי מינה לעניין זה.

מרדכי אלישע: עובד בכיר יכול להיות כל אחד.

מרדכי אלישע: זה לא כזה סיפור כשמעבירים יחידות.

מרדכי אלישע: אני לא מציע לשנות.

יפעת שאשא ביטון: בגלל זה זה יהיה השר הממונה.

יפעת שאשא ביטון: סיגל, אם הם ירצו להעביר, הם יעבירו גם בלי לשאול אותי, כמו שאת יודעת.

יפעת שאשא ביטון: ככל שזה היה תלוי בי זה היה נשאר בשדה שלנו.

מרדכי אלישע: אני לא חושב שצריך לגעת בממונה.

מרדכי אלישע: זה לא מפריע לאף אחד.

מרדכי אלישע: לא נראה לי שזה משהו שהייתי מתעסק איתו.

שמרית שקד גיטלין: זה נגזרת מתוך ההגדרה של השר.

שמרית שקד גיטלין: אמרתם שהמשרד הוא לא משרד העבודה.

שמרית שקד גיטלין: אם ננקוב בשם של אגף ספציפי שכרגע נמצא במשרד העבודה ובעתיד לא יהיה אגף כזה, אי אפשר יהיה להטיל את התפקיד.

מרדכי אלישע: צריך לעשות את ההתאמה.

מרדכי אלישע: האזרחים יתבלבלו.

מרדכי אלישע: את צריכה גם לשייך.

יפעת שאשא ביטון: האגף עבר as is.

יפעת שאשא ביטון: הם אפילו יושבים באותו מקום.

מרדכי אלישע: השמות גם לא משתנים.

שמרית שקד גיטלין: זה נגזרת מההגדרה של משרד.

קארין אלהרר: לא הבנתי מה הבעיה עם ההגדרה שהם הציעו.

מרדכי אלישע: הוא מעוות את הכל, האזרח לא ידע על מה מדובר.

מרדכי אלישע: יש את האגף הממונה.

מרדכי אלישע: הוא האחראי, הוא אמור להיות בר סמכות לסגור.

מרדכי אלישע: זה מבלבל את הכל.

יפעת שאשא ביטון: כשזה היה במשרד הכלכלה, איך קראו לו, מי זה היה?

סיגל מרד אברג'יל: אגף מעונות יום ומשפחתונים לגיל הרך.

מרדכי אלישע: השם לא השתנה.

סיגל מרד אברג'יל: הדבר היחיד שמתי שהוא הוסיפו להם זה את הבכיר.

יפעת שאשא ביטון: גם המשפחתונים זה שבעה ילדים.

יפעת שאשא ביטון: אם משרד החינוך יאות לקבל את זה, הוא יצטרך לקבל את כולם, כולל השבעה ילדים.

יפעת שאשא ביטון: או שהוא לוקח אחריות, או שהוא לא לוקח אחריות.

יפעת שאשא ביטון: את אותה אמירה שאמרתי על משרד העבודה אני אומרת על משרד החינוך.

יפעת שאשא ביטון: אני לא אעביר למשרד החינוך מעונות ממספר ילדים מסוים.

שמרית שקד גיטלין: יפעת, ההערה שלנו לא הייתה הערת מהות.

שמרית שקד גיטלין: הבקשה של הוועדה הייתה לקבוע שבמקום המשרד - -

מרדכי אלישע: אני חושב שזה קצת מוגזם לדון כבר בזה שזה עובר למשרד החינוך.

קארין אלהרר: זה לא העניין.

יפעת שאשא ביטון: היא נותנת דוגמה לכך שאי אפשר יהיה להעביר את זה.

מרדכי אלישע: אין מצב.

קארין אלהרר: אתה רוצה שהחוק הזה לא יוכל להיות מיושם?

מרדכי אלישע: אלף עובדים עברו עם מאה חוקים.

מרדכי אלישע: זה מבוצע בהחלטת ממשלה אחת.

מרדכי אלישע: זה לא סיפור.

יפעת שאשא ביטון: מנהל אגף היום למעונות ומשפחתונים לגיל הרך במשרד.

יפעת שאשא ביטון: אנחנו לא קובעים באיזה משרד.

יפעת שאשא ביטון: הם ממילא עוברים כיחידה אחת.

שמרית שקד גיטלין: אנחנו משאירים את מנהל האגף למעונות יום ומשפחתונים לגיל הרך במשרד.

יפעת שאשא ביטון: אגב, מתאים לי שזה יהיה מנהל אגף, שאף אחד שיעבירו אליו לא יחשוב שעכשיו זה איזה משהו על הדרך.

שמרית שקד גיטלין: ההגדרה של מנהל מעון יום לפעוטות ירדה, כיוון שתוך כדי הניסוחים חשבנו שאולי זה לא נכון שמנהל מעון יום לפעוטות יהיה אחראי לניהול השוטף של מעון יום לפעוטות.

שמרית שקד גיטלין: אתם זוכרים את הדיון הזה, סיגל?

סיגל מרד אברג'יל: כן.

סיגל מרד אברג'יל: אנחנו מטילים את האחריות על המפעיל.

סיגל מרד אברג'יל: המפעיל הוא הכתובת העיקרית, לאו דווקא המנהל.

סיגל מרד אברג'יל: יהיו מצבים שהמנהל ייחשב כשותף.

שמרית שקד גיטלין: ההגדרה הזאת ירדה.

שמרית שקד גיטלין: "מעון יום לפעוטות" –מקום שמתקיימים לגביו כל אלה:

שמרית שקד גיטלין: מספר הפעוטות השוהים בו הוא כמפורט בתוספת הראשונה, לפחות; הייתה הערה של חברת הכנסת מועלם.

שמרית שקד גיטלין: בחנו אם אנחנו יודעים לתת לה מענה בשלב הזה.

שמרית שקד גיטלין: היא חששה מאיזה שהוא פיצול פיקטיבי של מעונות כדי להתחמק מתחולת החוק.

שמרית שקד גיטלין: אנחנו מקווים שמשרד העבודה עם הכלים האכיפתיים שלו יוכל לתת לזה מענה.

שמרית שקד גיטלין: ברמת ניסוח לחוק לא מצאנו שום מענה.

יפעת שאשא ביטון: מבחינה טכנית הם לא יוכלו לפצל כיתות.

יפעת שאשא ביטון: הם לא יתחילו לפנות עכשיו לגבי כל כיתה בנפרד.

שמרית שקד גיטלין: החשש היה שהם יגידו שיש שניים, כשבכל אחד מהם יש פחות משבעה ילדים, ואף אחד מהם לא יהיה צריך לפנות לקבלת רישיון.

יפעת שאשא ביטון: מעון מכיל בדרך כלל מספר כיתות עם מספר גילאים, אלא אם כן הם פותחים שני משפחתונים.

שמרית שקד גיטלין: זאת הייתה הערת שוליים שבחנו אותה.

שמרית שקד גיטלין: ברגע שיש באותו מקום יותר משבעה ילדים הם נכנסים להגדרה.

שמרית שקד גיטלין: "המשרד" –

שמרית שקד גיטלין: המשרד שעליו ממונה השר;

מרדכי אלישע: אנחנו מאוד היינו רוצים שזה יהיה שר העבודה והרווחה.

מרדכי אלישע: לא נשנה עכשיו בכל החוקים שזה יהיה השר.

יפעת שאשא ביטון: הסברנו כבר את הנימוקים למה לא.

שמרית שקד גיטלין: "השר" – השר שמעונות היום לפעוטות הם בתחום אחריותו;

שרה כרמון: יש מה שנקרא "אשכול משפחתונים", שזה מבנה אחד שיש בו כיתות, כשכל כיתה היא משפחתון עם חמישה ילדים.

שרה כרמון: מה יהיה דינו של מקום כזה?

יפעת שאשא ביטון: זה מעון.

יפעת שאשא ביטון: בכל המעונות יש כיתות מחולקות.

שרה כרמון: לא, בדרך כלל המבנה הוא מבנה בבית.

יפעת שאשא ביטון: כולם מופעלים על ידי אותו מפעיל?

קריאה: לכל אחת יש הצהרה נפרדת.

סיגל מרד אברג'יל: המבחן יהיה מבחן ביחס לזהות המפעיל.

סיגל מרד אברג'יל: ככל שיהיו לנו מפעילים שהם אישיות משפטית שונה ניתן על זה את הדעת.

סיגל מרד אברג'יל: אם נגלה שהאישיות המשפטית היא פיקציה, במקרים הנדרשים נעשה הרמת מסך.

סיגל מרד אברג'יל: יופעל שיקול דעת.

יפעת שאשא ביטון: נצטרך להיות עם היד על הדופק כדי לוודא שזה לא קורה.

יפעת שאשא ביטון: אנחנו לא יכולים לנסח חוק לפי השוליים.

קרן איוס: אנחנו מבקשים את המיקום.

קרן איוס: לא יהיה מקום לקומבינות.

סיגל מרד אברג'יל: החיים יותר מורכבים.

סיגל מרד אברג'יל: בקיבוצים יש מצבים שיש כיתות במקומות שונים.

שמרית שקד גיטלין: ב-4, כמו שסיגל אמרה, הורדנו את האחריות מהמנהל.

שמרית שקד גיטלין: כמו שאתם רואים, המילה "לא ינהל" מחוקה.

שמרית שקד גיטלין: 4.

שמרית שקד גיטלין: (א) לא יפעיל אדם מעון יום לפעוטות, בעצמו או באמצעות אחר, אלא אם כן ניתן למפעיל של מעון היום לפעוטות רישיון הפעלה או רישיון זמני, לגבי אותו מעון, ובכפוף לתנאי הרישיון.

שמרית שקד גיטלין: מי שמקבל את הרישיון זה המפעיל, מי שאחראי מבחינת החוק זה המפעיל.

שמרית שקד גיטלין: פה יש הערה שהועברה מסעיף 19א.

שמרית שקד גיטלין: האחריות היא המפעיל של מעון היום, לא הבעלים.

שמרית שקד גיטלין: פה נתנו אחריות גם למנהל מעון היום.

שמרית שקד גיטלין: הוספנו את העניין של לדאוג לשלומם של הפעוטות השוהים במעון.

שמרית שקד גיטלין: (ג) המפעיל של מעון היום ומנהל מעון יום אחראים לדואג לתנאים נאותים לשהייתם של פעוטות במעון יום לפעוטות.

שמרית שקד גיטלין: (ד) לא יושאר פעוט ללא השגחה מתמדת בכל שעות פעילות מעון יום לפעוטות.

יפעת שאשא ביטון: זו תוספת שהסכמנו עליה.

יפעת שאשא ביטון: זה עלה בעקבות הערות.

ולרי זילכה: יש את ההגדרה של השגחה מתמדת בחוק הביטוח הלאומי.

ולרי זילכה: שם הנוסח יותר דרקוני.

ולרי זילכה: צריך לשים לב שלא יהיה בלבול.

יעל לינדנברג: מה המשמעות של ההגדרה שם שאת חוששת ממנה פה?

ולרי זילכה: על מנת לקבל קצבה וגמלת ילד נכה השגחה מתמדת דורשת תנאים - -

יפעת שאשא ביטון: אלה שני חוקים שונים.

יפעת שאשא ביטון: לא נערבב בשר וחלב.

יעל לינדנברג: היה לנו שיח פנימי אם הנושא הזה מכוון לתקינה.

יעל לינדנברג: דובר על כך שהנושא הוא לא תקינה, לכן ההגדרה היא השגחה מתמדת.

קארין אלהרר: זה מה שאמור לקרות בלאו הכי.

יפעת שאשא ביטון: ההורים העלו את זה כחשש אמיתי.

יפעת שאשא ביטון: הם אמרו שירגיע אותם אם זה יהיה כתוב.

יפעת שאשא ביטון: אם כולם חיים עם זה בשלום, אז אני עוד יותר.

שמרית שקד גיטלין: ב- 5 הובהר שמי שמבקש את הרישיון זה המפעיל, לא הבעלים.

שמרית שקד גיטלין: יש פה שינוי לעומת מה שהיה בנוסח הקודם.

גל קנר אלימי: דיברנו בסעיף 5 על ארבעה חודשים במקום 45 ימים.

יפעת שאשא ביטון: עזבי, במקומות שהם ביקשו תוספת זמן הם קיבלו.

יפעת שאשא ביטון: אני לא נכנסת לזה.

גל קנר אלימי: אנחנו חוששים שהם לא יעמדו בלוחות הזמנים ויינתנו רישיונות זמניים.

יפעת שאשא ביטון: אני שמחה שאתם מביעים חשש.

יפעת שאשא ביטון: גם היום עוד עשינו תיקונים.

יפעת שאשא ביטון: ארכה הם קיבלו גם איפה שלא היינו בטוחים.

גל קנר אלימי: יש התנגדות שזה יוארך?

יפעת שאשא ביטון: אנחנו משאירים את זה ככה.

סיגל מרד אברג'יל: אנחנו שומרים את הזכות להגיש הסתייגות לעניין הגדרת השר.

יפעת שאשא ביטון: אולי בעוד שבועיים יהיו בחירות.

יפעת שאשא ביטון: מי יודע, אני אולי לא אהיה בוועדה.

יפעת שאשא ביטון: מה הוא מתעסק עם מי יהיה כתוב שם?

יפעת שאשא ביטון: שחיים יתקדם, אני בטוחה שיש לו שאיפות להתקדם למשרדים אחרים.

יפעת שאשא ביטון: זה עושה לכם נזק.

יפעת שאשא ביטון: הוא יכול להיות לארג' עכשיו.

יפעת שאשא ביטון: דווקא בגלל שאנחנו רגע לפני בחירות הוא יכול להיות לארג' ולבוא ולהגיד שהוא משאיר לכם את זה פתוח.

קארין אלהרר: מה זה משנה?

מרדכי אלישע: אם זה לא משנה, למה לא לקבל?

יפעת שאשא ביטון: יש לי הצעה ידידותית לשר היקר.

יפעת שאשא ביטון: צריך להגיד לו גם מילים טובות על כך שהוא כל הזמן בתוך המקום הזה, על כך שגם לו מאוד חשוב להעביר את החוק.

קארין אלהרר: לא מתאים לו.

יפעת שאשא ביטון: שלא ייכנס לקטנות האלו, זה שם אותו במקום לא טוב.

יפעת שאשא ביטון: אנחנו נפיל את ההסתייגות.

יפעת שאשא ביטון: יש הסכמה רחבה מאוד לכל הסיפור הזה, אז שידלג.

יפעת שאשא ביטון: עוד רגע אנחנו כולנו מתפזרים.

קארין אלהרר: ברוח פתיחת המושב קצת לארג'יות לא תזיק לאף אחד.

קארין אלהרר: גם הסכימו על זה.

יפעת שאשא ביטון: חבל בשבילו.

יפעת שאשא ביטון: שיסתייגו, אין לי בעיה.

סיגל מרד אברג'יל: צריך להבין שהוא השר, זה המשרד.

מרדכי אלישע: הוא השר הממונה.

סיגל מרד אברג'יל: הוא זה שנותן את רוח המפקד, הוא זה שעומד מאחורי החוק הזה, הוא זה שדוחף אותו, הוא זה שאיכפת לו ממה שקורה איתו.

יפעת שאשא ביטון: השר חיים כץ יהיה מחרתיים שר אחר.

סיגל מרד אברג'יל: זה לא פרסונאלי.

קארין אלהרר: יש לו ספק שזה לא יהיה ההישג שלו?

קארין אלהרר: מה העניין?

מרדכי אלישע: כרגע הוא השר הממונה.

קארין אלהרר: אז אומרים שזה יהיה שר ממונה.

יפעת שאשא ביטון: אנחנו נזכיר את זה.

קארין אלהרר: אני מבטיחה להזכיר בכל מקום את חיים כץ.

סיגל מרד אברג'יל: בתור משרד היינו בכמה גלגולים.

סיגל מרד אברג'יל: יש שרים שלא דחפו את זה.

סיגל מרד אברג'יל: יש שרים שמאוד היה אכפת להם, הם שמו את זה על סדר היום של היחידות המקצועיות, דחפו ודרשו.

יפעת שאשא ביטון: גם אני וגם חברת הכנסת אלהרר מקדמות את זה.

יפעת שאשא ביטון: אנחנו משאירות את זה בוועדה לזכויות הילד, למרות שסביר להניח שאני לא אהיה שם, אולי אני אהיה במשרד החינוך או במקום אחר.

יפעת שאשא ביטון: אנחנו לא משאירות את זה בכיס הפרסונאלי שלנו, אנחנו לא לוקחות איתנו את זה בכיס.

יפעת שאשא ביטון: אנחנו אומרים שמי שמוסמך לטפל בזה הוא איקס.

יפעת שאשא ביטון: אני לא חושבת שכשחיים כץ יעבור למשרד אחר הוא ירצה לקחת איתו בהכרח את המעונות, הוא מתקדם הלאה.

יפעת שאשא ביטון: תשאירו את זה.

יפעת שאשא ביטון: אנחנו לא ניכנס לעניינים הפוליטיים.

יפעת שאשא ביטון: זה היה במשרד הכלכלה, עכשיו זה במשרד העבודה והרווחה, מחר משיקולים פוליטיים זה במקום אחר.

יפעת שאשא ביטון: זה יהיה השר הממונה.

שמרית שקד גיטלין: סיגל, האמירה "שמורה לנו זכות ההסתייגות" לא כל כך ברורה לי.

שמרית שקד גיטלין: הסתייגות ניתן להגיש כל עוד לא הייתה הצבעה.

שמרית שקד גיטלין: ההצבעה הולכת להיות מאוד מאוד בקרוב.

שמרית שקד גיטלין: ההסתייגות זו הצעה שלא התקבלה בוועדה.

שמרית שקד גיטלין: אין צורך בחתימה של השר עד שאנחנו מניחים את הצעת החוק במליאה.

שמרית שקד גיטלין: נציג הממשלה הציג את הצעתו.

סיגל מרד אברג'יל: אנחנו נציג את ההצעה שלנו.

סיגל מרד אברג'יל: אנחנו מבקשים שיהיה "השר" - שר העבודה, הרווחה והשירותים החברתיים, כפי שזה היה בהצעת החוק הממשלתית.

יפעת שאשא ביטון: נצביע על זה.

שמרית שקד גיטלין: סיגל, את רוצה להסתייג גם מהמשרד?

יפעת שאשא ביטון: רק אם השר כץ יתחייב שהוא לוקח איתו את המעונות לכל תפקיד שהוא עושה אני מוכנה להכניס אותו.

יפעת שאשא ביטון: זה לא יקרה.

סיגל מרד אברג'יל: האמת שאפשר לחיות גם עם מה שכתוב, שזה המשרד שעליו ממונה השר.

יפעת שאשא ביטון: זה מה שאמרתי.

סיגל מרד אברג'יל: אם רוצים להיות הכי מדויקים, אז המשרד הוא משרד העבודה, הרווחה והשירותים החברתיים.

שמרית שקד גיטלין: יש הסתייגות של השר לסעיף 2.

אורי שלומאי: יש לי הערה לסעיף 5(ג).

אורי שלומאי: אולי להוריד את המילים "בקשה לרישיון הפעלה ראשון בתוך 45 ימים".

שמרית שקד גיטלין: זה משהו מהותי.

אורי שלומאי: רק ראשון?

שמרית שקד גיטלין: כך זה נוסח מלכתחילה בהצעת החוק הממשלתית.

שמרית שקד גיטלין: גם בסעיף 18 הדרישה הייתה לרישיון ראשוני.

שמרית שקד גיטלין: זה היה משהו מהותי.

שמרית שקד גיטלין: זה לא נדון.

אורי שלומאי: נכון, זה לא נדון.

אורי שלומאי: למה לא שכל בקשה לרישיון תוך 45 ימים?

אורי שלומאי: יש לזה אחר כך נפקות בסעיף 10.

סיגל מרד אברג'יל: בפעם הראשונה אני נותנת לך רישיון זמני.

סיגל מרד אברג'יל: מהרגע הזה שאני נכנסת לעולם הרישיון הקבוע אין עניין של לחכות.

אורי שלומאי: אז כולם יהיו עבריינים?

סיגל מרד אברג'יל: לא כולם יהיו עבריינים.

יפעת שאשא ביטון: אורי, עם כל הכבוד, היינו שם, אני לא פותחת את זה לדיון.

שמרית שקד גיטלין: (ד) השר, בהתייעצות עם שר האוצר, רשאי לקבוע הוראות לעניין בקשה לרישיון הפעלה, לרבות הפרטים שתכלול ומסמיכם שיצורפו אליה.

שמרית שקד גיטלין: התקנות הן תקנות רשות, לא תקנות חובה.

שמרית שקד גיטלין: ב-6(1) יש את התיקונים שדובר עליהם, שהבדיקה היא לגבי כל העובדים במעון, לגבי מי שלא ראוי לשמש מחנך, מטפל או לעבוד במעון יום לפעוטות.

שמרית שקד גיטלין: בסעיף קטן (2) יש הערה של משרד המשפטים.

לילך וגנר: חובת הבדיקה של העבר הפלילי למי שמתגורר במבנה, בבניין או במקום שבו יהיה המעון, לא עולה בקנה אחד עם הוראות חוק המרשם הפלילי.

לילך וגנר: אנחנו לא בודקים את כל ההורים שמגיעים לגן, אנחנו לא בודקים אנשים אחרים שמגיעים לגן.

לילך וגנר: לא ייתכן שנבדוק את כל האנשים שמתגוררים באותו בניין, זו פגיעה חמורה באותם אנשים.

קארין אלהרר: זה לא בבניין.

לילך וגנר: אז איפה?

שמרית שקד גיטלין: זו יחידת דיור.

לילך וגנר: זה סוג של מבנה שאיננו יודעים מה החלוקה הפנימית שלו.

לילך וגנר: אנחנו מדברים על מבנה נפרד.

לילך וגנר: תפקידם של הגננת או הגנן לבדוק שמבוגר זר לא יבוא במגע עם אותם ילדים.

לילך וגנר: אין סיבה לבדוק כל מבוגר שנמצא בסביבה.

לילך וגנר: אנחנו לא נבדוק את כל הדיירים, את כל ההורים, את כל מי שמגיע לשם.

קארין אלהרר: אין פעוטונים בבנייני מגורים.

לילך וגנר: אני חושבת שיש פעוטונים גם בבנייני מגורים.

סיגל מרד אברג'יל: יש הרבה מאוד מסגרות פרטיות שפועלות בבתים פרטיים.

קארין אלהרר: אולי אפשר לחדד את הניסוח.

קארין אלהרר: אני מבינה למה לא נכון לבדוק את כל דיירי הבניין, זה סביר בעיני.

קארין אלהרר: אני חושבת שזה אינטרס של המדינה להגן במצב שבו יש גן שמופעל בבית פרטי ובאותו מתחם יש יחידת דיור שגר בה מישהו שיש לו נגישות לגן ואני לא מכירה אותו כאימא שמביאה את הילד שלה לגן.

קארין אלהרר: זו הייתה המטרה.

קארין אלהרר: זו פשוט שאלה ניסוחית.

קארין אלהרר: אין לי כוונה לבדוק את כל דיירי הבניין, אין לי כוונה לבדוק את השכונה, יש לי כוונה לבדוק משהו שהוא מגודר בחלקה הזאת שיכול לבוא במגע עם הילדים.

לילך וגנר: זה לא שאנחנו בודקים כל מבוגר שבא במגע עם הילדים.

לילך וגנר: התפקיד של הגננת הוא לא לאפשר מגע למבוגרים שיכולים להסתובב במקום.

לילך וגנר: זה שאדם גר ביחידת דיור לא אומר שיש לו גישה לילדים.

לילך וגנר: אפשר להבהיר את זה גם בדרך אחרת.

קארין אלהרר: אין בעיה, בואי נבהיר את זה.

לילך וגנר: אפשר להבהיר שחובתה של הגננת לא לאפשר גישה, או שלא יינתן רישיון למקום שיש בו גישה לכל מיני מבוגרים שאין לנו מושג מי הם.

לילך וגנר: זה לא מצדיק להתחיל לבדוק את העבר הפלילי של כל אחד.

קארין אלהרר: אני לגמרי מקבלת את האמירה הזאת.

קארין אלהרר: כשאני משכירה למישהו יחידת דיור, אני לא בודקת את העבר הפלילי שלו.

לילך וגנר: את לא יכולה לבדוק.

קארין אלהרר: עוד יותר גרוע.

קארין אלהרר: תני לי כלי חלופי שמאפשר להגן על הילדים.

יפעת שאשא ביטון: אם אני משכירה יחידת דיור במקום שבו אני מפעילה גן, מה שאני צריכה לוודא זה שלא תהיה גישה בלתי מבוקרת לשוכר שנמצא ביחידת הדיור לגן עצמו.

יפעת שאשא ביטון: יש גם יחידות דיור שהן מאחור.

יפעת שאשא ביטון: נחדד כך שלא תהיה גישה בלתי מבוקרת של השוכרים למיניהם לשטח הגן.

לילך וגנר: זה פתרון מידתי.

שמרית שקד גיטלין: זה לא ברמת הנוסח, נכון?

שמרית שקד גיטלין: השאלה למי אנחנו בודקים את העבר הפלילי.

סיגל מרד אברג'יל: אנחנו צריכים לדבר על מי שמתגורר דרך קבע.

יפעת שאשא ביטון: אפשר לדבר על מי שמתגורר בו והוא בעל גישה.

סיגל מרד אברג'יל: אנחנו מדברים על מצב שבו גרים באותו החלל של מעון היום.

יפעת שאשא ביטון: יש מעונות יום שמצאים בתוך בניינים.

יפעת שאשא ביטון: הם מעונות מצוינים, ביקרתי שם.

קארין אלהרר: יפעת, בבניינים אין לי בעיה.

קארין אלהרר: אף אחד לא מעלה על הדעת שנבדוק את הדייר בקומה 9 על מעון יום שנמצא - -

יפעת שאשא ביטון: שינסחו את זה כך שכל מי שיש לו גישה בלתי מבוקרת - ייבדק.

יפעת שאשא ביטון: אני חושבת שזה הנוסח.

יפעת שאשא ביטון: נניח שאני מחליטה להפעיל בבית שלי מעון.

יפעת שאשא ביטון: אם אני מפעילה מעון, אני אמורה לתחום אותו בחצר, צריך שהוא יהיה סגור בשער.

יפעת שאשא ביטון: יש דברים מאוד ברורים לאיך זה צריך להיראות.

יפעת שאשא ביטון: הדייר שלי לא יכול להיכנס לשם, אין לו גישה.

יפעת שאשא ביטון: זה כמו שאין לו גישה לבית הפרטי שלי, עם כל הכבוד שהוא שוכר ממני את יחידת הדיור ומשלם לי שכר דירה.

יפעת שאשא ביטון: זה הסיפור.

יפעת שאשא ביטון: אני חושבת שאם תדעו מבחינה ניסוחית ליצור את האבחנה הזאת, אנחנו עונים על מה שאנחנו מבקשים.

יפעת שאשא ביטון: משרד המשפטים, תנו לנו את הנוסח עכשיו.

שמרית שקד גיטלין: המילים "לרבות ביחידת דיור שנמצאת באותו מקום" יורדות?

יפעת שאשא ביטון: זה ירד.

לילך וגנר: אנחנו נציג נוסח חלופי.

יפעת שאשא ביטון: זה צריך לרדת.

יפעת שאשא ביטון: זה בכל מקרה דרקוני.

שמרית שקד גיטלין: בפסקה (3) יש הבהרה לגבי כך שהמידע ניתן בנוגע למפעיל, לא לבעלים.

שמרית שקד גיטלין: ב-(4) יש פיצול טכני.

שמרית שקד גיטלין: 4) מבקש הרישיון הוכיח, להנחת דעתו של הממונה, כי הוא עומד בתנאים הנדרשים לפעילותו של מון יום לפעוטות לפי סעיף 7(א) ולפי חוק זה; (4א) מבקש הרישיון הוכיח, להנחת דעתו של הממונה, כי הוא מתכוון להפעיל או מפעיל, לפי העניין, את המעון, בעצמו ולא באמצעות אחר.

שמרית שקד גיטלין: ב-(6) יש את התנאי שהתווסף.

שמרית שקד גיטלין: (6) אין סיכון לשלומם של הפעוטות שישהו במעון היום לפעוטות; לזה יהיו נהלים של משרד הרווחה.

יפעת שאשא ביטון: זה נכנס כבר באיזה סעיף.

שמרית שקד גיטלין: זה נכנס באישור הראשוני, זה לא נכנס באישור הקבוע.

יפעת שאשא ביטון: אם מישהו חייב בעזרה ראשונה בשביל אישור זמני או ראשוני, ברור שבקבוע יהיה לו.

יפעת שאשא ביטון: יש כאלה שישר הולכים לרישיון הקבוע, הם כבר עושים את כל הפרוצדורה.

קארין אלהרר: יש אופציה כזאת?

יפעת שאשא ביטון: ביקשנו להוסיף שגם בקבוע תהיה עזרה ראשונה.

סיגל מרד אברג'יל: עניינו של סעיף 7 זה הנושאים שאני חייבת להתקין בהם תקנות.

שמרית שקד גיטלין: את יכולה להכניס את זה כתנאי למתן הרישיון, את לא צריכה ללכת לתקנות בשביל זה.

שמרית שקד גיטלין: את יכולה להוסיף פסקה (7): המחנכים-המטפלים ישתתפו בהדרכה בנושא עזרה ראשונה לפעוטות;

סיגל מרד אברג'יל: חשוב שאף אחד לא יבין מהמשפט הזה שזה הולך להיות חזות הכל מבחינת דרישות ההכשרה וההדרכה.

סיגל מרד אברג'יל: יהיו דרישות הכשרה והדרכה.

יפעת שאשא ביטון: זה ברור.

יפעת שאשא ביטון: בזה לא היה לנו ספק בכלל.

שמרית שקד גיטלין: סיגל, אנחנו צריכות לזכור שבסעיפים אחרים שמאזכרים את סעיף 6 יש לנו גם את פסקה (7) שבו.

סיגל מרד אברג'יל: לסעיף 7 יש לנו הערה.

סיגל מרד אברג'יל: בנוסח של סעיף 7(א) חלה חובה להתקין תקנות בעניין הטלת חובת ביטוח על בעל רישיון הפעלה.

סיגל מרד אברג'יל: קיבלנו את הערת שוק ההון על כך שיכול להיות מצב שבו יהיה כשל שוק מבחינה ביטוחית.

סיגל מרד אברג'יל: אני לא רוצה להגיע למצב שבו אני לא נותנת למעון רישיון רק כי השוק לא מספק את הביטוח.

סיגל מרד אברג'יל: הוא מוכן לשלם, הוא מוכן לקנות ביטוח, רק אין חברות שמוכנות לבטח.

סיגל מרד אברג'יל: אני רוצה שהתקנות בנושא הזה יהיו תקנות רשות.

סיגל מרד אברג'יל: יש לנו נוסח מדויק.

שמרית שקד גיטלין: יובל, אתם רוצים שהעניין של הטלת חובת דיווח יהיה בתקנות רשות, לא בתקנות חובה.

יובל גד אביעד: תקנות רשות עם תנאים.

יובל גד אביעד: הנוסח שאנחנו מציעים: 7(א1).

יובל גד אביעד: השר, באישור הוועדה, רשאי לקבוע בתקנות תנאים לעניין ביטוח על בעל רישיון הפעלה, בשים לב לשיקולים לעניין חשיבות הביטוח לציבור, זמינותו ועלותו; השר יהיה רשאי לפטור מחובת דיווח כאמור, כולה או חלקה.

שמרית שקד גיטלין: יובל, למה אנחנו צריכים את זה?

שמרית שקד גיטלין: אני מציעה להפוך את הסעיף שיש לך היום על הטלת חובת ביטוח מחובה לרשות.

יובל גד אביעד: זה לא מספיק.

אורי שלומאי: זה לא מספיק.

שמרית שקד גיטלין: אורי, אנחנו לא רואים את הנוסח הזה, קצת קשה להתייחס אליו.

יפעת שאשא ביטון: אתם רוצים לדרוש חובת ביטוח?

אורי שלומאי: לא.

שמרית שקד גיטלין: יש כרגע סעיף שמסמיך את השר, שמחייב את השר להתקין תקנות בנושא הטלת חובת ביטוח על רישיון הפעלה.

שמרית שקד גיטלין: אם אני הבנתי את ההערה של הממונה על שוק ההון, אין להם בעיה עם זה שהתקנות האלו לא יהיו חובה אלא תקנות רשות.

שמרית שקד גיטלין: כשתקיימו את הדיון אם להתקין בכלל את התקנות האלו תשקלו איזה שיקולים שאתם רוצים.

אורי שלומאי: לא רק שזה יהיה רשות.

לירז דמביץ-כהן: כשמחילים חובת ביטוח נוצרות כמה בעיות.

לירז דמביץ-כהן: שוק הביטוח הוא שוק שמורכב מחברות פרטיות.

לירז דמביץ-כהן: אין למחוקק ולא לנו כרגולטור יכולת או סמכות לכפות על החברות האלו להנפיק פוליסת ביטוח.

לירז דמביץ-כהן: החברות האלו פועלות לפי מערך השיקולים שלהן.

יפעת שאשא ביטון: מה אתם מבקשים?

קארין אלהרר: לא מזמן הרגולטור התערב, הוא יצר כלי ביטוחי חדש.

אורי שלומאי: בתחבורה.

קארין אלהרר: לא רק בתחבורה, גם במשכנתאות, לאנשים עם מוגבלות הם עשו את זה.

לירז דמביץ-כהן: לפני כמה זמן הוטלה חובת ביטוח על מיילדות בבתים, המחוקק קבע אותה, כאשר חברות הביטוח לא הסכימו לבטח אותן.

לירז דמביץ-כהן: הגישו על זה עתירה לבג"ץ.

יפעת שאשא ביטון: בואו תגידו מה אתם מציעים.

לירז דמביץ-כהן: ברגע שאת מטילה חובת ביטוח גם המחירים עולים.

לירז דמביץ-כהן: ברגע שמקשיחים את הביקוש אז המחיר עולה באופן אוטומטי.

לירז דמביץ-כהן: במקום אחר שכן יש חובת ביטוח, למשל ברכב, זה בא עם מעטפת של עוד דברים שמסדירים את זה מסביב.

יפעת שאשא ביטון: שוחטים אותנו גם שם.

יפעת שאשא ביטון: בואי תגידי לי מה אתם מציעים.

יפעת שאשא ביטון: אני איתכם.

יפעת שאשא ביטון: אני לא נכנסת עכשיו לניואנסים של השיקולים המקצועיים שלכם, אני סומכת עליכם שעשיתם אותם.

לירז דמביץ-כהן: כל מה שאני אומרת זו לא הצעה שלנו, זה לגמרי כייעוץ לוועדה.

לירז דמביץ-כהן: אפשר להוריד את העניין של חובה, להפוך את האפשרות הזאת לאפשרות שהיא רשות.

לירז דמביץ-כהן: אני מקבלת את הניסוח שהוצע כאן.

לירז דמביץ-כהן: גם אפשר לחשוב על ניסוח אחר.

לירז דמביץ-כהן: צריך פשוט להגיד שלא תהיה חובה לבטח.

יפעת שאשא ביטון: אנחנו לא נגיד להם שאין להם חובה לבטח, אנחנו נגיד שהשר רשאי.

אורי שלומאי: אנחנו רוצים לכתוב את השיקולים שהוא צריך לשקול.

אורי שלומאי: אנחנו רוצים להנחות אותו לגבי השיקולים הרלוונטיים, כדי שלא ייווצר מצב של כשל שוק.

שמרית שקד גיטלין: אני לא הנחיתי אותו בדברים הרבה יותר חשובים.

יפעת שאשא ביטון: את הנחית אותו בהטלת חובת ביטוח.

שמרית שקד גיטלין: לא הנחיתי אותו איך להתקין את התקנות.

שמרית שקד גיטלין: אנחנו נהפוך את זה מחובה לרשות.

אורי שלומאי: זה לא מספיק.

מרדכי אלישע: יכול להיות כשל שוק.

מרדכי אלישע: זה לא תלוי בו, זה לא הרצון שלו.

מרדכי אלישע: יכול להיות מצב שהשוק לא מאפשר, או שהוא מעלה מחירים.

יפעת שאשא ביטון: הניסוח פה נראה לי סביר לגמרי.

יפעת שאשא ביטון: אנחנו לא אומרים אם זה רשות או חובה.

יפעת שאשא ביטון: הם אומרים: השר, באישור הוועדה, רשאי לקבוע בתקנות תנאים לעניין הביטוח על בעל רישיון ההפעלה, בשים לב לשיקולים לעניין חשיבות הביטוח לציבור, זמינותו ועלותו.

שמרית שקד גיטלין: מה זה "חשיבות הביטוח לציבור"?

אורי שלומאי: אני לא יודע אם זה כל כך רלוונטי לציבור הילדים.

סיגל מרד אברג'יל: כשאני דורשת מגוף לבטח זה בא להגן על המדינה.

סיגל מרד אברג'יל: אני לא רוצה שאת הרשלנות של המפעיל ישיתו על המדינה, לכן אני דורשת ביטוח.

קריאה: יפעת, אנחנו צריכים גם לחשוב על ההורים.

סיגל מרד אברג'יל: אבל זה חשיבותו לציבור.

שמרית שקד גיטלין: מה זה "חשיבותו לציבור"?

שמרית שקד גיטלין: איזה ציבור רלוונטי פה?

אורי שלומאי: לא עשינו פה פעולה על מנת לראות איזה ביטוח רלוונטי לנושא של מעונות.

יפעת שאשא ביטון: אפשר להתווכח על כל מילה.

שמרית שקד גיטלין: יש קושי בכך שדקה לפני ההצבעה מביאים נוסח שמעולם לא ראינו ואנחנו צריכים להתייחס אליו במקום.

יפעת שאשא ביטון: כולנו מסכימים על המהות שלו.

שמרית שקד גיטלין: פנתה אלי לירז הבוקר, הסבירה לי שמבחינתה תקנות רשות הן בסדר במקום תקנות חובה.

אורי שלומאי: אני לא מסכים שזה יהיה רק רשות.

אורי שלומאי: אם זה יהיה רק רשות, אני מבקש להוריד את זה.

יפעת שאשא ביטון: גם אני לא מסכימה.

שמרית שקד גיטלין: השר, באישור הוועדה, רשאי לקבוע בתקנות תנאים לעניין ביטוח - -

יפעת שאשא ביטון: אפשר פשוט להשאיר את זה ככה.

יובל גד אביעד: למשרד המשפטים חשוב האיזון הזה.

אורי שלומאי: אני רוצה להתוות לו את שיקול הדעת, אני רוצה להראות לו שיש כל מיני שיקולים שהוא צריך לשקול.

יפעת שאשא ביטון: אלה שיקולים לעניין חשיבות הביטוח, זמינותו ועלותו.

יפעת שאשא ביטון: החשיבות היא בהרבה מאוד היבטים.

יפעת שאשא ביטון: הוא יקבע את החשיבות.

יובל גד אביעד: אם המדינה צריכה להיות כיס עמוק, זה שיקול של חשיבות.

אחז אגם: זה יגולגל על ההורים אם זה לא יקרה.

שמרית שקד גיטלין: השר, באישור הוועדה, רשאי לקבוע בתקנות תנאים לעניין ביטוח בהתחשב בחשיבותו, זמינותו ועלותו?

יפעת שאשא ביטון: כן.

יובל גד אביעד: והשר רשאי לקבוע בתקנות פטור מחובת - -

יפעת שאשא ביטון: לא, אני לא מדברת על הפטור.

יפעת שאשא ביטון: אם אתם רוצים לקבוע לעניין הביטוח פטור, תכניסו את זה בתקנות.

אורי שלומאי: חשוב גם הנושא של הפטור, כי יהיו מעונות חדשים שלא בטוח שיקבלו פוליסות.

יפעת שאשא ביטון: אם אתה מראש אומר "אני בא וקובע תקנות", הם ייקחו בחשבון בתקנות גם את ההיבטים של מעוונות חדשים, מעונות ישנים, מעונות כאלה ומעונות אחרים.

יפעת שאשא ביטון: אנחנו לא ניכנס עכשיו לרזולוציה.

אורי שלומאי: שמרית, את יכולה להקריא?

שמרית שקד גיטלין: השר, באישור הוועדה, רשאי לקבוע בתקנות תנאים לעניין ביטוח בהתחשב בחשיבותו, זמינותו ועלותו.

קריאה: למה עלותו?

אורי שלומאי: אפשר אולי להוסיף גם התייעצות עם רשות שוק ההון.

שמרית שקד גיטלין: אתה רוצה שזה יהיה בהתחשב בנחיצותו במקום בחשיבותו?

סיגל מרד אברג'יל: כשאנחנו כותבים בהתייעצות עם פונקציה מסוימת, ועדות בכנסת לא ידעו - -

שמרית שקד גיטלין: אני מציעה שבמקום המילה "בחשיבותו" נכתוב את המילה "נחיצותו".

שמרית שקד גיטלין: לא כל כך ברורה לי המילה "חשיבות".

שמרית שקד גיטלין: חשיבות זה עניין יחסי.

יפעת שאשא ביטון: חשיבותו זה לא רק למי, זה גם מה החשיבות.

יפעת שאשא ביטון: יש פה הרבה מאוד רבדים שאין לי בעיה שהם יקבעו אותם בתקנות.

שמרית שקד גיטלין: מה אתה מתכוון במילה "חשיבותו"?

אורי שלומאי: אם באמת זה רלוונטי שיהיה איזה סוג של ביטוח לכל מעון.

קארין אלהרר: מה אתה חושב?

יפעת שאשא ביטון: איזה סוג של ביטוח?

אורי שלומאי: תלוי איזה.

אורי שלומאי: יש סוגי ביטוח מאוד חשובים, יש סוגי ביטוח פחות חשובים.

אורי שלומאי: תכתבי חשיבות ונחיצות.

שמרית שקד גיטלין: 7.

שמרית שקד גיטלין: (א) השר, באישור הוועדה, יקבע בתקנות תנאים לפעילותו של מעון יום לפעוטות שניתן לגביו רישיון הפעלה, ובכלל זה תנאים בעניינים המנויים להלן, וכן רשאי הוא לקבוע, באישור הוועדה, תקנות בעניינים המנויים בסעיף 1:

שמרית שקד גיטלין: תנאים בעניינים המפורטים בסעיף 12(א)(2) עד (6) לחוק

שמרית שקד גיטלין: מיקום מתאים לשהייתם של פעוטות; (א1) השר, באישור הוועדה, רשאי לקבוע בתקנות תנאים לעניין ביטוח בהתחשב בחשיבותו, זמינותו ועלותו; (ב) בתקנות לפי סעיף קטן (א) רשאי השר לקבוע תנאים שונים לפי סוגים של מעונות יום לפעוטות או לפי מספר הפעוטות השוהים במעונות כאמור או גילם.

שמרית שקד גיטלין: כל נושא המצלמות מחוק כרגע מהצעת החוק הממשלתית.

שמרית שקד גיטלין: (ג) תקנות לפי סעיף קטן (א)(2) ייקבעו לאחר התייעצות עם שר האוצר, ובשים לב לניהול הסיכונים בתחום מעונות יום לפעוטות, לפי סוגים של מעונות כאמור; תקנות כאמור בעניין תנאים בדבר התאמה בריאותית של בעלי תפקידים במעון יום לפעוטות ייקבעו גם לאחר התייעצות עם שר הבריאות.

יפעת שאשא ביטון: בגלל שהרבה פעמים קורה שבחובת היוועצות משרדים לוקחים לעצמם באופן לא פורמאלי את הזכות להטלת וטו או מעכבים את ההתקדמות, אנחנו אומרים שתהיה הגבלה של זמן.

יפעת שאשא ביטון: זה היה גם בשיח עם המשרדים הבוקר, כדי שאף אחד לא יוכל לטרפד.

שמרית שקד גיטלין: זה לקוח מתוך סעיף 57 לחוק רישוי שירותים ומקצועות בענף הרכב:

שמרית שקד גיטלין: לא נמסרה עמדת שר האוצר או עמדת שר הבריאות לעניין קביעת ההוראות בהן נדרשת התייעצות איתם בתוך 21 ימים מיום שפנה אליו השר בעניין, יראו בתום אותה תקופה כאילו קוימה חובת ההתייעצות לפי סעיף קטן זה.

יעל לינדנברג: בשיח המקורי דובר על הסכמה.

יעל לינדנברג: הסכמה אומרת זכות וטו.

יעל לינדנברג: ירדנו מהנושא של הסכמה, דיברנו על התייעצות.

יעל לינדנברג: התייעצות אומרת את מה שעכשיו נאמר.

יעל לינדנברג: לא ברורה הנחיצות של התוספת.

שמרית שקד גיטלין: משרד העבודה, מבחינת

שמרית שקד גיטלין: כם זה היינו אך בלי זה ועם זה?

מרדכי אלישע: אנחנו אוהבים את הנוסח שלך.

שמרית שקד גיטלין: מבחינת היישום, האם עם הסעיף הזה ובלי הסעיף הזה זה אותו דבר?

סיגל מרד אברג'יל: זה לא אותו דבר, כי מבחינת ההתנהלות לא יקבע דיון ולא יקודם נוסח של תקנות בלי שאני אראה את מכתב שר האוצר או שר הבריאות שאומר: הריני מאשר כי קוימה איתי חובת היוועצות.

סיגל מרד אברג'יל: תהליך קבלת היוועצות כזה הוא לא תהליך של יום, לפעמים זה לוקח גם חודשים לקבל את זה משר מסוים.

סיגל מרד אברג'יל: זה גם יכול להיות אצלי בבית.

סיגל מרד אברג'יל: זה בכל משרד קורה.

סיגל מרד אברג'יל: התהליך הזה של לקבל את הפתק אפילו אחרי שתואמו העניינים מול הגורמים המקצועיים לוקח את הזמן שלו.

סיגל מרד אברג'יל: מבחינת השאלה אם סעיף כזה עוזר למשרד העבודה - וואלה, הוא עוזר.

שמרית שקד גיטלין: השאלה אם אתו או בלעדיו זה אותו דבר.

יפעת שאשא ביטון: לא, זה לא אותו דבר.

יפעת שאשא ביטון: הסברתי את זה גם למשרדים היום בבוקר.

יפעת שאשא ביטון: אנחנו לא רוצים ליצור מציאות שבה המשרד בא ואומר: כן, אנחנו דיברנו, אבל לא הושלם תהליך ההיוועצות.

יפעת שאשא ביטון: זה תוקע את הכל.

יפעת שאשא ביטון: אנחנו כן רואים חשיבות בהתייעצות המקצועית, כי יש דברים שחונים במשרדים אחרים – במקרה הזה זה משרד הבריאות, במקרים אחרים זה משרד האוצר, במקרים אחרים זה יכול להיות משרד החינוך.

מרדכי אלישע: אני חושב שבהחלטת הממשלה מופיע שנגבש ביחד כלים.

יפעת שאשא ביטון: אין שום בעיה.

יפעת שאשא ביטון: אני אשאיר את זה כמו בנוסח שאתם הסכמתם עליו, שיש חובת היוועצות.

שמרית שקד גיטלין: כל מה שהקראתי עכשיו עם הלא נמסרה - בטל.

שמרית שקד גיטלין: סעיף קטן (ג) נמחק, עבר למקום אחר.

שמרית שקד גיטלין: בסעיף 8(1) הבדיקה היא של הבעלים ושל כל עובד.

שמרית שקד גיטלין: בסעיף (3) הממשלה ביקשה מאיתנו לבחון את הסוגיה של מתן רישיון לפושט רגל.

אורי שלומאי: אנחנו חוזרים לנוסח הממשלתי כפי שהוא.

שמרית שקד גיטלין: כן.

שמרית שקד גיטלין: ב-(4) זה חל על כל מי שעובד בו.

שמרית שקד גיטלין: 10.

שמרית שקד גיטלין: תוקפו של רישיון הפעלה שניתן למבקש לראשונה יהיה לשנה, ורשאי הממונה לחדש את תוקפו לתקופה נוספת של שנתיים ולאחר מכן לתקופה נוספת של שלוש שנים ולאחר מכן לתקופות נוספות שלא יעלו על ארבע שנים כל אחת;

יפעת שאשא ביטון: זה מה שביקשנו.

שמרית שקד גיטלין: בסעיף 13 הייתה הערה של הוועדה לעניין סמכות חובה ולא סמכות רשות.

שמרית שקד גיטלין: יש פה עילות שיכול להיות שלפעמים יצמיחו חובה, יכול להיות שלפעמים יצמיחו רשות.

שמרית שקד גיטלין: יכול להיות שאדם נתן כתובת שגויה מתוך מטרה להונות את הפיקוח, מתוך מטרה שלא יבואו לבדוק מה קורה איתו ואי אפשר יהיה לאתר אותו, ויכול להיות שבן אדם רשם בטעות כתובת שגויה, הוא לא התכוון לכך.

שמרית שקד גיטלין: אנחנו מציעים להשאיר את הנוסח כפי שהוא היה בממשלתית.

שמרית שקד גיטלין: כמובן שיש איזו שהיא סבירות שחלה על הממונה לגבי מתי הוא רשאי ומתי הרשאי הופך לחייב.

שמרית שקד גיטלין: 3) הופר תנאי מהתנאים לפעילותו של מעון יום לפעוטות לפי חוק זה - או הופרה הוראת הממונה לפי סעיף 15; ב-(7) יש עילה חדשה.

שמרית שקד גיטלין: (7) בעל רישיון הפר צו הפסקה המינהלי או צו הפסקה שיפוטי; זאת תהיה עילה לביטול הרישיון.

שמרית שקד גיטלין: זה לבקשת משרד העבודה הוסף.

שמרית שקד גיטלין: 15א.

שמרית שקד גיטלין: (א) לא יועסק או ייתן שירותים אדם הבא במגע ישיר ומתמשך עם הפעוטות במעון יום לפעוטות, אלא אם כן ניתן לגביו אישור מאת הממונה או מי מטעמו כי לא הורשע בעבירה שמפאת מהותה, חומרתה או נסיבותיה אין זה ראוי שיועסק או ייתן שירותים במעון יום לפעוטות, ולא תלויים או עומדים נגדו הליכים פליליים בחשד לביצוע עבירה כאמור; לעניין סעיף זה -

מרדכי אלישע: האם למישהו שנמצא בהליך פלילי אנחנו נותנים רישיון?

יפעת שאשא ביטון: לא.

שמרית שקד גיטלין: האישור הוא על זה שהוא לא הורשע ועל זה שלא תלויים ועומדים נגדו הליכים פליליים.

סיגל מרד אברג'יל: זה לא תנאים מצטברים.

שמרית שקד גיטלין: את מאשרת.

שמרית שקד גיטלין: ניתן אישור שהוא לא הורשע ולא תלויים ועומדים נגדו הליכים פליליים.

סיגל מרד אברג'יל: בסדר.

שמרית שקד גיטלין: "העסקה" – לרבות על ידי קבלן כוח אדם או קבלן שירות כהגדרתם בחוק העסקת עובדים על ידי קבלני כוח אדם, התשנ"ו-1996; "מתן שירותים" – לרבות הפעלת חוגים.

שמרית שקד גיטלין: (ב) הגיש בעל רישיון בקשה לממונה להעסיק אדם מסוים או להתקשר עמו לשם מתן שירותים במעון היום לפעוטות, ישיב לו הממונה בתוך עשרה ימי עבודה; (ג) על אף הוראות סעיף קטן (א), בנסיבות המחייבות העסקה או מתן שירותים מיידיים של אדם, רשאי בעל רישיון הפעלה שהגיש בקשה לממונה לגבי אדם מסוים והממונה טרם השיב לו, להעסיק את אותו אדם או להתקשר עמו לשם מתן שירותים לתקופה שלא תעלה על עשרה ימי עבודה.

ורד וידמן: הסעיף מדבר על שיקול דעת בעבירה שמפאת חומרתה.

ורד וידמן: ..

ורד וידמן: האם כאשר מדובר בעבירת מין או אלימות כלפי ילדים אין שיקול דעת?

יפעת שאשא ביטון: אין שיקול דעת.

ורד וידמן: זה רשום במקום אחר?

יפעת שאשא ביטון: זה ייקבע אחר כך בנהלים שהמשרד אמר.

יפעת שאשא ביטון: הבנתי שכבר יש נהלים ברורים.

יפעת שאשא ביטון: ברור לנו לחלוטין שעבירות מין ואלימות, וכבר דיברנו על זה, הם ייהרג ובל יעבור.

יפעת שאשא ביטון: יש עוד רישומים פליליים.

יפעת שאשא ביטון: בהתחלה רציתם לכלול רק את שני אלה, אבל אז הם אמרו: לא, מה אם יש פה עניין של מרמה סדרתית או כל מיני דברים אחרים.

יפעת שאשא ביטון: אנחנו משאירים להם את זה.

שמרית שקד גיטלין: (ד) על אף האמור בכל דין, הסכם קיבוצי או הסכם אחר, הממונה רשאי להורות לבעל רישיון הפעלה שלא להעסיק אדם במעון היום לפעוטות שלגביו ניתן הרישיון או שלא להתקשר עם אדם לשם מתן שירותים במעון כאמור או לסיים את ההעסקה או ההתקשרות כאמור, בהתקיים אחד מאלה:

שמרית שקד גיטלין: חומרתה או נסיבותיה אין זה ראוי שיועסק או ייתן שירותים במעון יום לפעוטות, או שמתנהל נגדו הליך פלילי בעבירה כאמור;

שמרית שקד גיטלין: משום השפעה מזיקה על פעוטות;

שמרית שקד גיטלין: מחנך מטפל בו – הוא פוטר ממעון יום לפעוטות מטעמים חינוכיים- טיפוליים ואין הממונה סבור שהנסיבות השתנו ומצדיקות את המשך העסקתו או התקשרות עמו במעון יום לפעוטות.

שמרית שקד גיטלין: (ה) הוראת הממונה לפי סעיף קטן (ד)(2) או (3) טעונה אישור מאת המנהל הכללי.

שמרית שקד גיטלין: היה פה דיבור על זה שנכתוב סמכות חובה, לא סמכות רשות.

שמרית שקד גיטלין: כרגע זה נשאר רשות על בסיס הנהלים שיפעת דיברה עליהם.

שמרית שקד גיטלין: ב-16 היה העניין של הזדמנות לטעון טענות.

שמרית שקד גיטלין: כרגע הנוסח מאושר כפי שהוא.

שמרית שקד גיטלין: המשמעות היא שיש לו הזדמנות לטעון את הטענות.

יובל גד אביעד: יש לי בקשה לגבי סעיף 16, לגבי העניין של זכות הטיעון.

יובל גד אביעד: אחרי 16 אנחנו רוצים להוסיף 16א.

יובל גד אביעד: אנחנו רוצים שבעניינים מסוימים תהיה זכות השגה ועיון חוזר למנכ"ל המשרד או מי מטעמו.

יובל גד אביעד: זה בהמשך לדיון שקיימנו.

יובל גד אביעד: חברת הכנסת קארין אלהרר העלתה טענה מאוד מוצדקת בעניין.

יובל גד אביעד: אני אקרא את הנוסח, כי הוא גורר גם תיקון בסעיף של ועדת הערר.

יובל גד אביעד: 16א.

יובל גד אביעד: רואה עצמו נפגע מהחלטת הממונה לפי סעיפים 8,9 ו-13, יהיה רשאי להשיג בכתב על החלטת הממונה בפני המנהל הכללי של המשרד או מי מטעמו.

שמרית שקד גיטלין: לפי החוק כרגע יש לאדם אפשרות לפנות ישר לוועדת ערר.

יובל גד אביעד: לא, במקרים כאלה הוא רשאי.

שמרית שקד גיטלין: אם הוא ירצה לפנות ישר לוועדת ערר לא יחסמו אותו בטענה שהוא לא מיצה הליכים?

שמרית שקד גיטלין: למה אתם לא מבקשים שמראש כל בקשה כזאת שתהיה תקבל את אישור מנכ"ל המשרד?

מרדכי אלישע: מי יעמוד בזה?

יובל גד אביעד: אנחנו רוצים לתת לו את האפשרות.

יובל גד אביעד: בסעיף 55 אנחנו מבקשים לבצע תיקון כך שהחלטת הממונה והחלטת המנהל הכללי או מי מטעמו לפי פרק ג' ניתנת לערעור לפני ועדת ערר.

קארין אלהרר: מה זה "מי מטעמו"?

שמרית שקד גיטלין: ואם הוא ירצה להשיג בפני עובד פחות בכיר ממנו?

סיגל מרד אברג'יל: הוא לא יכול.

שמרית שקד גיטלין: תשאירי את המנהל הכללי.

שמרית שקד גיטלין: למה את צריכה עוד מישהו?

סיגל מרד אברג'יל: אם אנחנו מסתכלים על הקונסטלציה כרגע, אז במשרד העבודה והרווחה יש לנו את מנכ"ל משרד העבודה והרווחה ואת ממונה זרוע עבודה, שהוא בראש הפירמידה על כל יחידות זרוע העבודה.

קארין אלהרר: יכול להיות שר שיבוא ויגיד: מי מטעמי זו המזכירה שלי.

סיגל מרד אברג'יל: אבל אז הלשכה המשפטית תסביר לאותו שר שזה לא הגיוני להביא ערר על החלטה של מנהל אגף בכיר בפני מזכירה.

קארין אלהרר: את יודעת שעד אז יהיו יועצים משפטיים במשרת אמון?

סיגל מרד אברג'יל: הם עדיין יגידו את דעתם.

סיגל מרד אברג'יל: יש פה עניין של סבירות.

יפעת שאשא ביטון: אין לנו זמן לניסוחים האלה.

יפעת שאשא ביטון: הנוסח שהכנסתם הוא בסדר גמור.

ליאורה סולטן: שמרית, נוכל לחזור לנוסח שאנחנו רוצים להעביר לגבי הסעיף שהצענו לתקן?

יפעת שאשא ביטון: מי שמתגורר עם מי שמפעיל את המעון ויש לו גישה דרך קבע לפעוטון בשעת פעילות המעון.

יפעת רווה: חוק המרשם הפלילי עוסק בעניינים - -

שמרית שקד גיטלין: יפעת, את חושבת שזה מוסיף משהו על מה שקיים?

יפעת רווה: לדעתנו צריך להיות רק מי שנמצא ומפעיל את הגן.

שמרית שקד גיטלין: בממשלתית כתוב מקום מגורים.

שמרית שקד גיטלין: מה זה נותן לי העניין של מי שמתגורר בו?

שמרית שקד גיטלין: מי שמתגורר בו זה גם מקום מגורים.

שמרית שקד גיטלין: זה לא מוסיף לנו.

יפעת רווה: הנוסח המקורי נתן מענה.

יפעת רווה: הבעיה המרכזית זה מי שעובד בגן.

יפעת רווה: חוק המרשם הפלילי זה חוק תעסוקתי.

יפעת רווה: לגן נכנסים גם הורים, אנחנו לא מתחילים לבדוק אותם.

שמרית שקד גיטלין: כרגע הצעת החוק הממשלתית אומרת: אם זה מקום מגורים, אז כל מי שמתגורר בו.

שמרית שקד גיטלין: ההצעה החלופית אומרת: מי שמתגורר עם מי שמפעיל את המעון, שזה ברור, כי כבר כתוב בממשלתית שזה מתייחס לכל מי שמתגורר בבית.

יפעת רווה: תשאירו את המקורית.

יפעת רווה: המקורית נתנה מענה למה שחשבנו שהוא בעייתי.

שמרית שקד גיטלין: העניין שיש לו גישה דרך קבע לפעוטות מצמצם את הממשלתית.

יפעת רווה: למה מצמצם?

שמרית שקד גיטלין: כי זה לא רק מי שמתגורר, יש פה תנאי של גישה דרך קבע לפעוטות.

יפעת רווה: בואו נשאיר את המקורית.

יפעת רווה: היא גם לא יוצרת בעיות במובן של הורים שנכנסים לגן.

שמרית שקד גיטלין: המשמעות היא שכל מי שגר בבית נבדק.

יפעת רווה: מי שגר בבית נבדק.

קארין אלהרר: מה זה "בית"?

שמרית שקד גיטלין: מקום.

יפעת שאשא ביטון: תשאירו את ההצעה המקורית.

יפעת רווה: תשאירו את ההצעה המקורית, היא נתנה מענה.

יפעת שאשא ביטון: אני אומרת, מי שאין לו גישה דרך קבע.

יפעת שאשא ביטון: אני פשוט יודעת איך זה בנוי.

יפעת שאשא ביטון: יש אנשים שאת משכירה להם יחידת דיור ואין להם שום דרך להגיע.

קריאה: מה הנוסח המקורי?

שמרית שקד גיטלין: "מקום מגורים" – מי שמתגורר בו.

יפעת רווה: גם כל חוק המרשם הפלילי זה עניין תעסוקתי, זה לא עניין של מגורים של אנשים אחרים שזה דבר שחורג לגמרי.

יפעת רווה: הגננת אמורה לשמור על הילדים.

יפעת שאשא ביטון: תשאירו את הנוסח המקורי.

שמרית שקד גיטלין: בעמוד 6, פסקה (2): גם מקום מגורים – מי שמתגורר בו.

שמרית שקד גיטלין: אנחנו מוחקים את המילים "לרבות ביחידת דיור".

שמרית שקד גיטלין: אנחנו חוזרים לעמוד 13.

שמרית שקד גיטלין: אני לא רואה שהיו שינויים בסעיף 17.

גל קנר אלימי: הסעיף הזה עוקף את כל החוק, כי למי שפקע לו רישיון, למי שנדחה, למי שנשלל לו רישיון אפשר לתת להמשיך לפעול.

גל קנר אלימי: לפחות שזה יהיה בתנאים המאוד מאוד מינימאליים של רישיון זמני, שזה העדר הרשעה, מקום, ושההחלטה הזאת תנומק בכתב.

גל קנר אלימי: לא אמורה להיות לזה התנגדות של אף אחד.

גל קנר אלימי: זה המינימום של המינימום של כל מה שאנחנו מדברים בדיונים בחודש האחרון.

גל קנר אלימי: אנחנו גם מבקשים להוסיף: ובלבד שמעון היום עומד בתנאים הקבועים בסעיף 18.

סיגל מרד אברג'יל: אני יוצאת מנקודת הנחה שבסעיף 18 הייתה לו חובה מסוימת שהוא לא עמד בה ובגללה החלטתי לבטל לו את הרישיון.

סיגל מרד אברג'יל: המטרה של הסעיף הזה היא הוראת רישום שתמנע פיזור של הילדים.

סיגל מרד אברג'יל: יש פה שיקול דעת לממונה.

יפעת שאשא ביטון: למה אנחנו מקיימים דיון על הדברים, הרי הדברים כבר מוסכמים, הבאנו נוסחים.

יפעת שאשא ביטון: אני לא פותחת את זה לדיון.

גל קנר אלימי: רק לוודא שאם ממשיכים להפעיל מעון זה עומד בתנאים המינימאליים – אין הרשעה, המיקום סביר.

יפעת שאשא ביטון: זו הייתה ליבת כל מה שאנחנו עושים כאן היום.

גל קנר אלימי: הסעיף הזה עוקף את הכל.

גל קנר אלימי: אם אפשר, להוסיף אחרי המילים "לאחר מועד הביטול" את המילים "ובלבד שמעון היום עומדים בתנאים הקבועים בסעיף 18".

יפעת שאשא ביטון: יש לנו אחר כך את זה שזה בתנאי שהוא לא מהווה סכנה לשלומם של הילדים.

יפעת שאשא ביטון: הלאה, בואו נמשיך.

שמרית שקד גיטלין: גם ב-18 יש תיקון, שזה חל על מפעיל של מעון יום.

שמרית שקד גיטלין: עכשיו אני מקריאה את התנאים של רישיון זמני.

שמרית שקד גיטלין: המיקום מתאים לשהייתם של פעוטות;

שמרית שקד גיטלין: (ב) רישיון זמני יעמוד בתוקפו עד למועד שעליו יורה הממונה ושלא יאוחר מתום חודש אוגוסט של אותה שנת הלימודים, ואולם במקרים חריגים הממונה רשאי לקבוע מועד מאוחר יותר, ובלבד שתוקף הרישיון הזמני לא יעלה על שנה סך הכל; הרישיון הזמני יינתן פעם אחת בלבד ולא ניתן לחדש את תוקפו.

שמרית שקד גיטלין: סעיף 17 יחול על הרישיון הזמני.

שמרית שקד גיטלין: זה אומר שאפשר לתת היתר להמשך הפעלת מעון יום לאחר ביטול רישיון, התלייתו או חידושו.

שמרית שקד גיטלין: ב-19 הורדנו את האישור הזמני.

שמרית שקד גיטלין: אני מקריאה את הסיפא: ומועד פקיעת תוקף הרישיון; כמו כן יצוינו במרשם צו הפסקה מינהלי או צו הפסקה שיפוטי שניתן לגבי אותו מעון, כל עוד הם עומדים בתוקפם.

שמרית שקד גיטלין: 19א עבר לתחילת החוק, כבר קראתי אותו.

שמרית שקד גיטלין: 20(א)(2) ממצאים של בדיקות שביצע מומחה וכן חוות דעת שנתן מומחה לפי הוראות סעיף 23 לגבי תוצאות הבדיקה.

שמרית שקד גיטלין: (ד) מומחה כאמור בסעיף קטן (ב) שבוצעה עמו התקשרות בהתאם להוראות אותו סעיף קטן, ידווח לממונה על כל בדיקה שביצע ויחווה דעתו על תוצאות הבדיקה; הדיווח וחוות הדעת יחתמו על ידו; (ה) בודקים ומומחים יפעלו לפי כללי עבודה שיורה הממונה.

שמרית שקד גיטלין: זו הייתה הערה של חברת הכנסת קארין אלהרר בדיון הקודם.

שמרית שקד גיטלין: ב-21(א) הבקשה של המשרד הייתה לשנות את זה מהממונה לשר, או מי שהוסמך מטעמו לתת היתר לשמש גוף בודק.

שמרית שקד גיטלין: בעמוד 17, פסקה (ג): ורשאי הוא להורות על תנאים.

שמרית שקד גיטלין: סעיף 22(א):

שמרית שקד גיטלין: והוא רשאי לקבוע תנאים.

שמרית שקד גיטלין: 23(א)(1) להיכנס למעון יום לפעוטות, ולבדוק את הבדיקות שהורה לו הממונה לבצע.

שמרית שקד גיטלין: ..

שמרית שקד גיטלין: לצורך הפעלת המעון ובזמני פעילות המעון;

סיגל מרד אברג'יל: היינו מבקשים לדחות את מועד ההצבעה על סעיף 23(ב).

סיגל מרד אברג'יל: בדיונים הקודמים עדכנו שיש לנו מו"מ עם משרד המשפטים לגבי הצורך בהסכמה ממי שאמורים לבדוק אותו.

יפעת שאשא ביטון: סיגל, אני לא דוחה הצבעה על כלום.

יפעת שאשא ביטון: אמרתם שתגישו את זה כהסתייגות.

שמרית שקד גיטלין: אם משרד המשפטים מתנגד להכניס את זה לחוק, אז זה לא משנה אם את מכניסה את זה בדרך המלך או בדלת האחורית.

יפעת שאשא ביטון: משרד המשפטים מתנגד?

שמרית שקד גיטלין: כן, הם אמרו שהם מתנגדים.

סיגל מרד אברג'יל: אנחנו נבקש דיון חוזר על הסעיף הזה.

יפעת שאשא ביטון: אנחנו אמרנו שנכניס את זה כהסתייגות.

אורי שלומאי: אנחנו רוצים את הנוסח הזה.

שמרית שקד גיטלין: את הנוסח הזה, לא את מה שהם רוצים.

שמרית שקד גיטלין: לא משנה אם זה נכנס כהסתייגות או לא כהסתייגות.

אורי שלומאי: את הנוסח שלהם אנחנו צריכים עוד לבדוק, לבחון אותו.

סיגל מרד אברג'יל: ישנו נוסח שאני מעריכה שבמהלך היום הזה או הלילה עוד ייסגר בינינו לבין משרד המשפטים.

סיגל מרד אברג'יל: אנחנו כן מבקשים דחייה של מועד ההצבעה על הסעיף הזה.

סיגל מרד אברג'יל: אם אתם חושבים שזה בשום אופן לא אפשרי, אנחנו נבקש לקיים דיון חוזר על הסעיף הזה.

סיגל מרד אברג'יל: יש פה עניין מאוד משמעותי.

יפעת שאשא ביטון: מה מאוד משמעותי שנולד אתמול בלילה ולא היה לפני שבוע, שבועיים, חודש, חודשיים?

סיגל מרד אברג'יל: כשהבאנו את הצעת החוק כבר ידענו שזה נושא שהוא אקוטי.

יפעת שאשא ביטון: למה לא טיפלתם בזה?

סיגל מרד אברג'יל: טיפלנו.

סיגל מרד אברג'יל: זה נושא שהיה צריך להגיע עד היועץ המשפטי לממשלה לדיון.

סיגל מרד אברג'יל: הוא הגיע לדיון.

סיגל מרד אברג'יל: קיבלנו איזה שהוא נוסח שחשבנו שמקובל סופית על משרד המשפטים.

סיגל מרד אברג'יל: אתמול בערב התברר שהוא עדיין לא מאושר, הם עוד רוצים לגהץ אותו ולסגור אותו פנימית אצלם.

יפעת שאשא ביטון: תציעי את הנוסח שלך כהסתייגות.

שמרית שקד גיטלין: אי אפשר.

יפעת שאשא ביטון: אני אפיל אותו.

יפעת שאשא ביטון: הם יביאו את הנוסח המעודכן למליאה.

שמרית שקד גיטלין: אי אפשר.

יפעת שאשא ביטון: למה?

שמרית שקד גיטלין: הרעיון הוא שהם רוצים לשבת ולעבוד על הנוסח הזה.

שמרית שקד גיטלין: מבחינתם זה נוסח ראשוני, עוד לא נעשתה עדיין עבודה.

יפעת שאשא ביטון: מה הבעיה של משרד המשפטים?

שמרית שקד גיטלין: מה המשמעות שזה נכנס כהסתייגות?

שמרית שקד גיטלין: שאי אפשר יהיה לתקן אותו אחר כך.

שמרית שקד גיטלין: אין משמעות אם זה נכנס כהסתייגות או לא כהסתייגות.

שמרית שקד גיטלין: זה נכנס כנוסח שאי אפשר יהיה לתקן אותו אחר כך.

אורי שלומאי: זה משהו תקדימי שצריכים לשבת עליו.

יפעת שאשא ביטון: אני רוצה לדעת למה משרד המשפטים תוקע עכשיו את החוק.

אורי שלומאי: אנחנו לא תוקעים את החוק.

יפעת שאשא ביטון: אז משרד העבודה והרווחה.

יפעת שאשא ביטון: מישהו פה משבש תהליך.

אורי שלומאי: החוק כפי שאושר בוועדת שרים הוא as is, ככה אנחנו רוצים אותו.

יפעת שאשא ביטון: מה הבעיה של משרד הרווחה?

אורי שלומאי: משרד הרווחה אמר בוועדת שרים שהוא רוצה להסתייג לגבי הסעיף הזה.

אורי שלומאי: אחרי דיון פנימי הוחלט שמשרד הרווחה יבוא בתשובות למשרד המשפטים בקשר לאיזו שהיא הצעה שהבאנו.

אורי שלומאי: הם הביאו תשובות אתמול.

אורי שלומאי: אנחנו צריכים זמן כדי לגהץ את הנוסח שהם מסכימים עליו.

יפעת שאשא ביטון: תקשיבו, מתוך הבית אתם באים ותוקעים את ההצבעה.

יפעת שאשא ביטון: זה צריך להיות ממש ממש גורלי בשביל שאנחנו לא נצביע על זה עכשיו.

יפעת שאשא ביטון: אם תבקשו דיון חוזר, זה אומר שמשרד העבודה והרווחה מעכב את כל התהליך.

מרדכי אלישע: אבל זה יום-יומיים.

יפעת שאשא ביטון: אין יום-יומיים.

יפעת שאשא ביטון: תקשיב, הייתי בסרט הזה.

יפעת שאשא ביטון: היינו אמורים להצביע בשבוע שעבר, דחינו את זה להיום.

יפעת שאשא ביטון: מרטתם לנו שיערות עד היום ב-10:00 בבוקר, ב-10:20, ותמרטו לנו שיערות עוד פעם עד יום רביעי בבוקר.

יפעת שאשא ביטון: כך לא נצביע לעולם.

מרדכי אלישע: יפעת, בלי זה אין פיקוח.

מרדכי אלישע: הדבר הזה מגביר את הפיקוח בצורה מאסיבית וטובה.

מרדכי אלישע: זה מאפשר פיקוח על כל המעונות.

יפעת שאשא ביטון: מה הבעיה של משרד המשפטים עם הנוסח שלנו?

אורי שלומאי: זה במחלקה הפלילית אצלנו.

אורי שלומאי: זה משהו תקדימי.

יפעת שאשא ביטון: מה?

אורי שלומאי: לתת את הנושא של הפיקוח למיקור חוץ, לא למישהו שהוא עובד המשרד, לתת לו כניסה חופשית למעון בלי לבקש את ההסכמה של בעל המעון – כל זה זה משהו תקדימי שאין כמותו.

יפעת שאשא ביטון: אם אני שולחת מישהו מטעמי שייכנס פנימה, כל בעל מעון יעשה לעצמו דין.

שמרית שקד גיטלין: המשמעות היא שהוא יבקש רישיון זמני.

שמרית שקד גיטלין: אם הוא מסרב להיכנס לפיקוח הזה, זה אומר שהוא לא יוכל לקבל את הרישיון הזמני.

סיגל מרד אברג'יל: הוא יצטרך לקבל רישיון.

שמרית שקד גיטלין: עד שתסיימו לבדוק אותו.

סיגל מרד אברג'יל: מי יסיים לבדוק אותו?

סיגל מרד אברג'יל: המפקח.

סיגל מרד אברג'יל: אנחנו מודעים לכמות המפקחים.

סיגל מרד אברג'יל: אין פה גדודים של מפקחים.

סיגל מרד אברג'יל: ההישענות על מיקור חוץ היא הישענות משמעותית.

יפעת שאשא ביטון: אני לא מבינה על מה אתם עושים את הדרמה.

יפעת שאשא ביטון: אם אני עכשיו מקבלת תלונה על מעון, אני באה, נכנסת פנימה, רוצה לראות מה קורה שם, בעל המעון יכול להגיד: לא מתאים לי שתיכנסי ותבדקי אותי.

יפעת שאשא ביטון: אני לא שם בכלל, אני לא שואלת אותו בכלל.

אורי שלומאי: מהותית אני מסכים איתך, אבל יש פה בעיות פליליות, יש פה כניסה לחצרים בלי רשות.

יפעת שאשא ביטון: מה זה "לחצרים"?

יפעת שאשא ביטון: אתה מקבל כסף על זה שאתה מטפל בילדים שלי.

יפעת שאשא ביטון: אני רוצה לראות שאתה תקין.

שמרית שקד גיטלין: אנחנו לא מדברים על המפקחים של משרד העבודה.

שמרית שקד גיטלין: על המפקחים של משרד העבודה אין שום הגבלה.

שמרית שקד גיטלין: מדובר רק על המבדקות.

שמרית שקד גיטלין: לא מדובר על המפקחים של משרד העבודה שהם לא מוגבלים, הם רשאים להיכנס, מדובר על הגופים הפרטיים שנשכרים.

יפעת שאשא ביטון: חברים, המבדקות הן מטעם המשרד, זה לא אנשים שקמו בבוקר והחליטו שבא להם לבדוק את מעונות היום במדינת ישראל.

יפעת שאשא ביטון: הם הוסמכו על ידי המשרד, הם נבחרו בקפידה על פי חוק המכרזים, על פי כל מה שצריך.

יפעת שאשא ביטון: הם נכנסים מתוקף הסמכות שאני מעניקה להם.

יפעת שאשא ביטון: מי אתה, בעל המעון, שיש לי תלונה לגביך, שתגיד לי לא להיכנס ולראות מה קורה עם הילדים שלי?

אורי שלומאי: בסדר, צריך הסכמה של בעל המעון.

יפעת שאשא ביטון: אולי גם כשהרווחה תרצה להיכנס לאיזה בית שיש בו בעיה של אלימות תבקש ממני אישור?

אורי שלומאי: זה ההבדל בין עובד למדינה למי שאינו עובד מדינה.

אורי שלומאי: המבדקות זה משהו חדשני, כי זה לתת למיקור חוץ לעשות דברים פיקוחיים, לעשות פעולות פיקוחיות.

יפעת שאשא ביטון: מתוקף הסמכות שאני נותנת להם.

קארין אלהרר: זה לא קיים בשום מקום אחר?

אורי שלומאי: לא.

קארין אלהרר: אין שום תקדים לדבר הזה?

אורי שלומאי: לא.

סיגל מרד אברג'יל: זו הסיבה שאם מעגנים את המודל הזה בחוק רוצים עוד גיהוץ ותיאום.

סיגל מרד אברג'יל: אני חייבת להגיד שמבחינת משרד המשפטים יש התגייסות.

סיגל מרד אברג'יל: אנחנו כן מאמינים שבלוח הזמנים - -

יפעת שאשא ביטון: למה לא ידעתם לסגור את זה עד עכשיו?

אורי שלומאי: כי הישיבה הייתה יום אחרי סוכות, וגם משרד העבודה היה צריך לעשות בדיקות אצלם.

אורי שלומאי: את הנוסח העבירו לנו אתמול.

אורי שלומאי: כמשרד המשפטים הבאנו להם פתרון.

קריאה: מה הפתרון?

קריאה: שצריך הסכמה?

אורי שלומאי: אני אמרתי הסכמה?

אורי שלומאי: הפתרון היה מנגנון של בירור תלונות.

אורי שלומאי: בירור התלונות הזה צריך להיות הרבה יותר מגוהץ ממה שאנחנו קיבלנו.

יפעת שאשא ביטון: אולי אחרי שנאשר את החוק תביאו הצעה לתקן את החוק ואנחנו נתקן?

יפעת שאשא ביטון: אני לא רוצה לתקוע את כל התהליך עכשיו על הסיפור הזה.

סיגל מרד אברג'יל: מה המשמעות - להביא הצעת חוק נפרדת?

קארין אלהרר: הצעת חוק ממשלתית לתיקון החוק.

סיגל מרד אברג'יל: הסיכוי שמישהו יקדם לי אותה הוא אפסי.

יפעת שאשא ביטון: אני מתחייבת.

קארין אלהרר: אני אקדם אותה.

יפעת שאשא ביטון: יש לך פה שתיים.

יפעת שאשא ביטון: אנחנו לא עוצרים עכשיו את כל החוק בגלל שאתם רוצים לסגור איזה שהוא ניסוח.

יפעת שאשא ביטון: תחשבו רגע בהיגיון, מוטי.

מרדכי אלישע: נעביר את החוק כמו שאנחנו רוצים.

אורי שלומאי: זה לא יקרה.

יפעת שאשא ביטון: זה יכול לקרות, אני יכולה להעביר את זה.

אורי שלומאי: ואז היועץ המשפטי לממשלה יתנגד.

יפעת שאשא ביטון: הוא רגיל להתנגד.

יפעת שאשא ביטון: אנחנו כבר רגילים שהוא מתנגד.

אורי שלומאי: אתמול בלילה היה - -

יפעת שאשא ביטון: למה חיכיתם לאתמול בלילה?

אורי שלומאי: כי אתמול קיבלנו את הנוסח.

יפעת שאשא ביטון: אני אגיד לכם בשפה פשוטה, זה תלוי על הראש שלכם.

יפעת שאשא ביטון: החוק הזה עכשיו, החיים האלה של הילדים שאנחנו מכניסים לגן תלויים על הראש לכם.

אורי שלומאי: זה הנוסח.

אורי שלומאי: היום הנוסח הוא בהסכמה.

אורי שלומאי: מי שרוצה לשנות - עליו חובת ההוכחה.

יפעת שאשא ביטון: אתם, משרד המשפטים, "צדיקים" הרי, אתם מגינים על מי שפוגע עד שלא הוכיחו אני לא יודעת מה.

יפעת שאשא ביטון: גם אז אתם אולי מחליטים לעשות משהו.

יפעת שאשא ביטון: מה עם להגן על הילדים הקטנים, המסכנים האלה?

יפעת שאשא ביטון: זה פשע רק לחשוב שמישהו שיש תלונה לגביו יבוא ויגיד לי לא להיכנס לראות מה המצב של הילדים.

אורי שלומאי: מצאנו פתרון מאוד פרקטי שתוך כמה ימים יכול להיות מיושם.

אורי שלומאי: .

יפעת שאשא ביטון: אין תוך כמה ימים.

יפעת שאשא ביטון: אני רוצה להצביע.

יפעת שאשא ביטון: למתי אתם רוצים לגרור את זה?

אורי שלומאי: הרפרנטית שמטפלת בנושא הזה אמרה לי שהיא מוכנה להתגייס כך שבתוך יומיים היא תגיע להסכמות עם משרד העבודה, שזה עד יום רביעי.

יפעת שאשא ביטון: אין עד יום רביעי.

יפעת שאשא ביטון: אם לא יצא עד יום רביעי משהו כזה, אנחנו ניתקע עם החוק, את כל מה עשינו נזרוק לפח.

יפעת שאשא ביטון: סיגל, אנחנו מצביעים על זה או as is - -

מרדכי אלישע: אנחנו נפגע חזק בפיקוח, לא יהיה פיקוח.

יפעת שאשא ביטון: אני מסכימה איתך.

יפעת שאשא ביטון: משרד המשפטים הגזים עם ההגנה שלו על הפוגעים.

אורי שלומאי: ממילא יש לנו שנה.

אורי שלומאי: אפשר לעשות תיקון לחוק.

קארין אלהרר: החוק נכנס לתוקף בספטמבר 2019.

קארין אלהרר: עד אז אפשר להעביר 700 הצעות חוק.

קארין אלהרר: מה הבעיה שנעביר את זה?

קארין אלהרר: אתה רוצה שיהיה על הראש שלך שיהיו בחירות בלי החוק?

מרדכי אלישע: אני רוצה שיהיה פיקוח טוב.

קריאה: אם לא יהיה חוק גם לא יהיה פיקוח.

קארין אלהרר: ואני פחות?

מרדכי אלישע: אנחנו לא יודעים מה מספר המעונות הלא מפוקחים.

מרדכי אלישע: כרגע כולם מגויסים, כולם בעד.

מרדכי אלישע: מחר ומחרתיים לא נמצא את האנשים האלה, לא נמצא את הקוורום הזה, זה לא יעבור חלק, יתחילו לשאול שאלות.

מרדכי אלישע: תצביעו על הכל בעוד יומיים.

יפעת שאשא ביטון: אגב, מי שחוטא פה זה משרד המשפטים, כי הם כל הזמן עסוקים בלהגן על כולם, חוץ מעל מי שצריך.

יפעת שאשא ביטון: הם אומרים: הוא פגע?

יפעת שאשא ביטון: לא נורא, מותר לו להחליט שאני לא נכנסת אליהם הביתה.

יפעת שאשא ביטון: תפסיקו.

קארין אלהרר: גברתי היושבת-ראש, אני לא רוצה - -

יפעת שאשא ביטון: אני מרשה לעצמי להגיד את זה, כי אני פוגשת את זה בוועדה כל הזמן.

יפעת שאשא ביטון: אנחנו כל הזמן עסוקים בלהגן על אלה שיש להם את זכות החפות, על אלה שיש להם את זכות הטיעון, והילדים שלי איפה.

קארין אלהרר: אני מבינה, הדברים באים מדם ליבך.

קארין אלהרר: בסוף כולנו יודעים שהם עושים את עבודתם.

קארין אלהרר: אם אנחנו אוהבים או לא אוהבים, זה לא העניין, זו העבודה שלהם.

קארין אלהרר: הם יחטאו לתפקיד שלהם אם הם לא יעשו את זה.

קארין אלהרר: בואו נצביע על זה ככה.

קארין אלהרר: אין שום בעיה, מחר בבוקר או עוד היום נגיש ביחד הצעה.

יפעת שאשא ביטון: עם הנוסח שלכם.

קארין אלהרר: נעביר אותה בפטור מחובת הנחה, נקדם אותה כמה שיותר מהר.

קארין אלהרר: לא תהיה בעיה, נכון?

קארין אלהרר: הקואליציה בעד.

יפעת שאשא ביטון: רק שמשרד המשפטים יאשר את הנוסח.

סיגל מרד אברג'יל: ממילא החוק הזה לא יבוא למליאה בטווח של יום.

יפעת שאשא ביטון: אני רוצה שעד יום שני הוא יובא למליאה.

סיגל מרד אברג'יל: עדיין החוק יצטרך לעבור נסחות.

יפעת שאשא ביטון: עד יום שני.

סיגל מרד אברג'יל: אפשר לקבוע דיון ביום רביעי.

יפעת שאשא ביטון: הם לא יספיקו אם נביא להם את זה ביום רביעי, ואז אני דוחה את זה בשבועיים.

סיגל מרד אברג'יל: זה סעיף אחד, אין להם על מה לא להסכים.

יפעת שאשא ביטון: תמשיכי לקרוא.

שמרית שקד גיטלין: בראש עמוד 19 יש תיקון כך שזה לא הבעלים אלא המפעיל: מכל אדם המועסק במעון יום לפעוטות או הנחזה לאחד מאלה.

שמרית שקד גיטלין: ב-(4) - לקבל מהמפעיל, לא מהבעלים.

שמרית שקד גיטלין: (ב) בודק או מומחה המסייע לממונה כאמור בסעיף 20(א);

שמרית שקד גיטלין: היום לפעוטות, למנהלו או למחנך-מטפל בו; 3) בטרם מתן ההסכמה כאמור בפסקה (2), ניתן למפעיל..

שמרית שקד גיטלין: 5) בדיקות העזר אינן מבוצעות ברמה מקצועית נאותה; זו עילה לבטל את ההיתר של לשמש גוף בודק או התלייתו.

שמרית שקד גיטלין: 25(א)(5) עבודת הבודק או המומחה אינה מבוצעת ברמה מקצועית נאותה; 27(4) אי תלות של גוף בודק, בודק ומומחה בנבדק, ואי קיומו של קשר עסקי או כלכלי ביניהם; ב-29(1) עלתה השאלה אם להגביל את זה לנוגע בדבר.

שמרית שקד גיטלין: משרד המשפטים הציע לא להגביל את זה לכל אדם הנוגע בדבר, להשאיר את הסמכות לדרוש מכל אדם.

שמרית שקד גיטלין: ב-29(2) עלתה השאלה אם זה גובר על חקיקה אחרת, למשל חוק זכויות החולה וחוק הגנת הפרטיות.

שמרית שקד גיטלין: נציג משרד המשפטים בירר את זה.

אורי שלומאי: הסעיף הספציפי הזה גובר על הוראות אחרות, כולל חוק הגנת הפרטיות.

שמרית שקד גיטלין: גם ב-29(5), כמו שאתם רואים, זה לא הבעלים, זה המפעיל.

שמרית שקד גיטלין: בסעיף 32 – זה כבר הוקרא – זה או הוראה מההוראות לפי חוק זה.

שמרית שקד גיטלין: (ב) ניתנה התראה לפי הוראות סעיף קטן (א) ולא קוימו הוראותיה באופן ובמועד שנקבעו בה, או היה לממונה יסוד סביר לחשד כי מעון יום לפעוטות פועל ללא רישיון הפעלה או ללא רישיון זמני, רשאי הממונה להורות, בצו, למפעיל של מעון היום לפעוטות או למנהלו, על הפסקה או הגבלה של השימוש במקום.

שמרית שקד גיטלין: . (ג) על אף הוראות סעיף קטן (ב), מצא הממונה כי כתוצאה מפעילות מעון יום לפעוטות יש אפשרות ממשית לפגיעה מיידית בשלומם או בבטיחותם של הפעוטות השוהים בו, יוציא צו הפסקה מינהלי באופן מיידי והוא רשאי לעשות כן בלי שנתן התראה קודם לכן.

יעל לינדנברג: רק הערת נוסח.

יעל לינדנברג: כמו שאמרתי כבר מקודם, הנושא של שלומם או בטיחותם - -

יפעת שאשא ביטון: תהיה עקביות.

שמרית שקד גיטלין: יעל, ב-32(א) לא הערת.

יפעת שאשא ביטון: אמרנו שזה יבוא רק במקום אחד, בכל היתר זה יורד.

שמרית שקד גיטלין: ב-32 זה נשאר כי זה היה בממשלתית?

יפעת שאשא ביטון: כן.

יפעת שאשא ביטון: אנחנו מורידים את מה שהוספנו בשאר הנוסח.

שמרית שקד גיטלין: בעקבות בקשת הוועדה זה הפך להיות סמכות חובה, לא סמכות רשות.

שמרית שקד גיטלין: הוא יוציא צו הפסקה מינהלי באופן מיידי, והוא רשאי לעשות כן בלי שנתן התראה קודם לכן.

שמרית שקד גיטלין: (ד) לא יינתן צו הפסקה מינהלי אלא לאחר שניתנה למפעיל..

שמרית שקד גיטלין: גם ב-(ה) זה המפעיל, לא הבעלים.

שמרית שקד גיטלין: בהמשך הורד האישור הזמני.

שמרית שקד גיטלין: אין בו צורך, כי אמרנו שבכל מקום הוראות החוק יחולו גם על האישור הזמני.

שמרית שקד גיטלין: (ח) הממונה ידאג להצגת עותק של צו ההפסקה מינהלי במעון היום לפעוטות שלגביו ניתן וימציאו למפעיל של המעון ולמנהלו אם ניתן לאתרם בשקידה סבירה, וכן יפרסם במרשם המועמד לעיון הציבור באתר האינטרנט של המשרד כאמור בסעיף 19, את דבר מתן צו ההפסקה המינהלי.

שמרית שקד גיטלין: .

שמרית שקד גיטלין: בהמשך יש תיקון לגבי המפעיל.

שמרית שקד גיטלין: 33א.

שמרית שקד גיטלין: בית משפט השלום שבו יושב נשיא משפט השלום רשאי, לבקשת הממונה, לצוות על מפעיל של מעון יום לפעוטות, או על מנהלו, על הפסקה או הגבלה של השימוש במקום שבו מופעל מעון היום לפעוטות, לרבות בדרך של סגירתו או בכל דרך אחרת הנראית לו מתאימה בנסיבות העניין, כדי להביא לידי הפסקה או הגבלה בשימוש כאמור, והכל במידה שלא תעלה על הנדרש (בפרק זה – צו הפסקה שיפוטי), אם מצא כי מעון היום לפעוטות פועל תוך הפרת תנאי כמשמעותה בסעיף 32; בסעיף 34 הורדנו את זה שצו ההגבלה השיפוטי יהיה רק לתקופה של שישה חודשים.

שמרית שקד גיטלין: זו הייתה הערה של הוועדה.

סיגל מרד אברג'יל: הגורם היחיד בפרק הזה שיכול להטיל עיצומים כספיים זה הממונה, שזה מנהל האגף.

סיגל מרד אברג'יל: ברור שאין לי כוונה לייצר איזה שהוא צוואר בקבוק וחוסר אפשרות לקבל החלטות.

סיגל מרד אברג'יל: תיאמנו נוסח, הוא מקובל גם בחוקים אחרים, שלעניין הפרק הזה הממונה זה מפקח בכיר שמינה השר לעניין פרק ז'.

שמרית שקד גיטלין: לא הבנתי, המפקח ייתן גם עיצומים?

סיגל מרד אברג'יל: יש לנו כמה רמות של מפקחים.

סיגל מרד אברג'יל: גם בחוק להגברת האכיפה של דיני עבודה יש מפקחים שהם מפקחים ברמת השטח, יש ממונים עליהם, יש מנהלים עליהם.

סיגל מרד אברג'יל: בראש הפירמידה נמצא הממונה עצמו.

סיגל מרד אברג'יל: לממונה יש סמכות.

סיגל מרד אברג'יל: אני לא יכולה לגרום לזה שאת כל ההחלטות לעיצומים כספיים רק הממונה ייתן.

קארין אלהרר: למה לא?

סיגל מרד אברג'יל: אצילת הסמכות הזאת היא אצילת סמכות מקובלת, היא קיימת בחוק הגנת הצרכן.

סיגל מרד אברג'יל: אנחנו הופכים את הכלי של העיצומים לכלי שיהיה אנמי, מסורס.

יפעת שאשא ביטון: הוא לא יהיה אנמי.

אמיר מדינה: זה מה שעובד היום גם במינהל הסדרת האכיפה.

יפעת שאשא ביטון: למה אתם באים עכשיו עם זה?

יפעת שאשא ביטון: בכל פעם שנפתור עז תביאו חדשה?

יפעת שאשא ביטון: בעדר שלם טיפלנו היום.

סיגל מרד אברג'יל: במהלך הדיונים, ככל שיותר ויותר צללנו למשמעויות מבחינת כל האדם, מי עושה מה, מבחינת לנסות ולהבין מה סדר הכוחות שיש לנו, כך הבנו את המשמעות לעניין הפעלת הכלים השונים.

סיגל מרד אברג'יל: מדובר בתיקון מינורי וטכני מבחינת נוסח, אבל מהותי - -

יפעת שאשא ביטון: לא כל מפקח, אלא מפקח בכיר שייקבע על ידי השר.

סיגל מרד אברג'יל: מפקח בכיר שייקבע על ידי השר.

שמרית שקד גיטלין: נשאיר את זה ככה, שהממונה ייתן עיצומים.

שמרית שקד גיטלין: אם תרצו לתקן את זה בהמשך, סיגל - -

סיגל מרד אברג'יל: לא, שמרית.

סיגל מרד אברג'יל: זה לא מקובל.

שמרית שקד גיטלין: זה לא הדבר הנפוץ בחקיקה.

סיגל מרד אברג'יל: זה תיקון טכני.

שמרית שקד גיטלין: זה ממש לא תיקון טכני, סיגל.

סיגל מרד אברג'יל: זה תיקון טכני.

סיגל מרד אברג'יל: זה תיקון שתואם עם משרד המשפטים.

שמרית שקד גיטלין: לגבי השאלה מי רשאי לתת, הוועדה רשאית לעשות מה שהיא תראה לנכון ותמצא לנכון.

יפעת שאשא ביטון: יש בעיה משפטית אם אנחנו קובעים שהשר ייתן סמכות?

שמרית שקד גיטלין: יש פה מהמחלקה הפלילית?

סיגל מרד אברג'יל: זה תואם עם ליז.

שמרית שקד גיטלין: אנחנו רוצים לשמוע מהם מה מקובל בחקיקה.

יפעת שאשא ביטון: אם לפני רגע הסכמנו על זה שאנחנו רוצים לתת סמכות כניסה לגן, אז לא ניתן סמכות לעובד משרד?

סיגל מרד אברג'יל: נטע סרוסי, נציגת המחלקה הפלילית, אישרה שזה מוסכם ומקובל.

אורי שלומאי: זה מאושר על ידי המחלקה הפלילית.

שמרית שקד גיטלין: אנחנו רוצים לדעת מה מקובל.

אורי שלומאי: זה מקובל.

יפעת שאשא ביטון: אם משרד המשפטים אמר שמקובל, אנחנו איתו.

קונסטנטין שוויביש: זה ממש לא טכני.

שמרית שקד גיטלין: אני מסכימה שזה לא טכני.

שמרית שקד גיטלין: מה הצעת הנוסח?

יפעת שאשא ביטון: אם זה מקובל, אין לי שום בעיה.

סיגל מרד אברג'יל: בסימן זה - "הממונה" - מפקח בכיר שמינה השר.

יפעת שאשא ביטון: מאצילים סמכויות כדי שלא יהיה צוואר בקבוק.

יפעת שאשא ביטון: אם כולם מסכימים פה, למה אנחנו צריכים להתנגד?

מרדכי אלישע: המטרה היא ליישם את החוק הזה בצורה טובה.

יפעת שאשא ביטון: אם לפני דקה התווכחו על כך שכל אחד שיקבל את הסמכות יוכל להיכנס לגן, אנחנו בטח יכולים לתת לו סמכות בחירה.

סיגל מרד אברג'יל: יש פה הסמכה.

סיגל מרד אברג'יל: זה לא כל אדם.

שמרית שקד גיטלין: אין פה שום הסמכה.

שמרית שקד גיטלין: מה התנאים של מפקח בכיר?

שמרית שקד גיטלין: אין פה הגדרה.

שמרית שקד גיטלין: אפשר לתת לבן אדם שגם לא גמר 12 שנות לימוד להטיל עיצומים כספיים.

סיגל מרד אברג'יל: אני מדברת על מי שמקבל הסמכה כמפקח.

סיגל מרד אברג'יל: זה לא המפקח הזוטר של רמת השטח, מדובר במפקחים בדרגה עליונה יותר.

סיגל מרד אברג'יל: אולי יהיה לי מנהל יחידת רישוי שאני ארצה להאציל לו סמכות.

יפעת שאשא ביטון: אם השר נותן לו את הסמכות, מבחינתי אין שום בעיה.

יפעת שאשא ביטון: הוא בטח גם לא יקבל את זה באיזה שהוא אי-מייל ב-24:00 בלילה, יהיה פה תהליך.

יפעת שאשא ביטון: הבן אדם הזה ידע מה הוא צריך לעשות.

יפעת שאשא ביטון: בואו ניתן גם קצת קרדיט לאנשי המקצוע בשטח.

יפעת שאשא ביטון: אנחנו כל הזמן חונקים.

מרדכי אלישע: אני מברך על האמירה הזאת.

שמרית שקד גיטלין: אני חושבת שיש הבדל בין סמכויות פיקוח לסמכויות להטיל אכיפה.

יפעת שאשא ביטון: אין שום בעיה.

יפעת שאשא ביטון: אם משפטית זה בסדר, אנחנו שם.

שמרית שקד גיטלין: אוקי, אז תיקנו.

שמרית שקד גיטלין: בפרק זה, "הממונה" – מפקח בכיר שמינה השר; סיגל, המשמעות היא שהממונה יוכל להיות רק מפקח בכיר.

שמרית שקד גיטלין: השאלה אם זה טוב.

שמרית שקד גיטלין: את רואה על מה זה חל?

שמרית שקד גיטלין: זה חל על ההתראה המינהלית, זה חל על השונות.

קארין אלהרר: כמה מפקחים בכירים הולכים להיות?

יפעת שאשא ביטון: אין הרבה, כי הם אומרים: אנחנו מורידים את זה מהממונה למישהו - - סיגל, שמרית אומרת שיש פה השלכות גם לגבי הסעיפים האחרים.

יפעת שאשא ביטון: אני רוצה רק לדעת שברור לכם שזה הולך להיות עקבי.

סיגל מרד אברג'יל: ברור.

שמרית שקד גיטלין: בסעיף 39 אמרנו שימסור למפר הודעה בכתב.

שמרית שקד גיטלין: גם ב-48 ההתראה המינהלית צריכה להיות בכתב.

מרדכי אלישע: זה כולל גם מייל, נכון?

שמרית שקד גיטלין: גם מייל.

סיגל מרד אברג'יל: בפרק ז' יש לנו את העיצומים הכספיים, יש לנו את ההתראה המינהלית ואת סעיף השונות.

סיגל מרד אברג'יל: אנחנו מדברים רק על פרק ז'.

סיגל מרד אברג'יל: זאת תהיה ההגדרה של ממונה לעניין פרק ז'.

סיגל מרד אברג'יל: לא הרחבתי את זה לגמרי על כל החוק.

שמרית שקד גיטלין: 53.

שמרית שקד גיטלין: (א) הטיל הממונה עיצום כספי לפי פרק זה, יפרסם באתר האינטרנט של המשרד במרשם המועמד לעיון הציבור כאמור בסעיף 19..

קארין אלהרר: זה יהיה בסוף אותו מרשם?

שמרית שקד גיטלין: כן, באותו מרשם זה יהיה.

שמרית שקד גיטלין: ב-55 יש החלטה שיובל הקריא מקודם: החלטת הממונה לפי פרק ג' והחלטת המנהל הכללי או מי מטעמו כאמור בסעיף 16א ניתנת לערעור לפני ועדת הערר.

סיגל מרד אברג'יל: בסעיף 56, בעקבות הערה שלך, שמרית, לעניין נציג ציבור שאינו עובד מדינה, יש לנו נוסח שמתאים יותר, היינו שמחים להכניס אותו.

יפעת שאשא ביטון: לא, סיגל, די.

סיגל מרד אברג'יל: שמרית האירה את עינינו.

יפעת שאשא ביטון: אני לא עושה את זה.

סיגל מרד אברג'יל: נציג הציבור שממליצה עליו המועצה להשכלה גבוהה הוא אפילו לא חבר סגל אקדמי, הוא לא חייב שיהיה לו רקע מתחום הגיל הרך, לא שום דבר.

סיגל מרד אברג'יל: היא פשוט לוקחת מישהו מהציבור ומציעה אותו.

סיגל מרד אברג'יל: לא לזה התכוונו.

יפעת שאשא ביטון: אומרת שמרית שהערנו את זה מזמן.

יפעת שאשא ביטון: באתם לי עכשיו?

יפעת שאשא ביטון: די, באמת.

מרדכי אלישע: סיגל, אנחנו יכולים לקחת את זה כהחלטה פנימית?

סיגל מרד אברג'יל: אני לא יכולה לקחת את זה כהחלטה פנימית.

יפעת שאשא ביטון: השר יכול בהגדרות של נציג ציבור להכניס את התנאים.

סיגל מרד אברג'יל: אנחנו מדברים על עניין טכני.

סיגל מרד אברג'יל: אני רוצה שיהיה כתוב:

סיגל מרד אברג'יל: חבר הסגל האקדמי הבכיר ממוסד מוכר להשכלה גבוהה, בעל ידע וניסיון בתחום הגיל הרך, לפי המלצת המועצה להשכלה גבוהה.

יפעת שאשא ביטון: הייתם עושים את זה לפני כן, סיגל.

יפעת שאשא ביטון: זה מוגזם מה שקורה פה.

יפעת שאשא ביטון: זה לא ייאמן, אני מוצאת את עצמי עוברת פה עוד פעם על הכל.

יפעת שאשא ביטון: די, זה כבר מתחיל להרגיש לא נוח מהמקום שמישהו בכוח מנסה למשוך את זה עד הסוף.

סיגל מרד אברג'יל: זהו, מרגע זה אנחנו שותקים.

שמרית שקד גיטלין: חבר הסגל האקדמי הבכיר ממוסד מוכר להשכלה גבוהה, בעל ידע וניסיון בתחום הגיל הרך, שהמליצה עליו המועצה להשכלה גבוהה כמשמעותה בחוק המועצה להשכלה גבוהה?

סיגל מרד אברג'יל: כן.

שמרית שקד גיטלין: את רוצה שהם יביאו לך רשימה ואת תבחרי, או שהם ימליצו על מישהו?

סיגל מרד אברג'יל: שהם ימליצו על מישהו, שהם יתנו את ההמלצה שלהם על חבר הסגל האקדמי בעל תחום המומחיות.

שמרית שקד גיטלין: סעיף 57(1) זה בהתאמה לתיקון בסעיף 4 שאמרנו שהאחריות היא לא על המנהל.

שמרית שקד גיטלין: הוא גם ירד מסעיף העונשין.

שמרית שקד גיטלין: מפעיל מעון יום הוא האחראי, לא המנהל.

קריאה: מבחינה משפטית, וזו גם העמדה של משרד המשפטים, אם שני דברי החקיקה – הישן והחדש – קובעים הסדרים מקבילים, החקיקה החדשה גוברת, אלא אם כן נאמר אחרת.

יפעת שאשא ביטון: אנחנו הסברנו כבר מפורש לפרוטוקול, לך וגם לאיש היקר שלצידך כשישבתם פה בזמנו.

יפעת שאשא ביטון: אני חושבת שהדברים היו מאוד מאוד ברורים.

יפעת שאשא ביטון: אם אתם צריכים תזכורת, יש פרוטוקול, תוכלו לראות.

שמרית שקד גיטלין: נאמר ב-76 שאין בהוראות חוק זה כדי לגרוע מתקנות, הוראות, הנחיות או נהלים.

קריאה: לגבי מעונות עם הסכם הפעלה.

שמרית שקד גיטלין: המעונות הם מעונות מכוח הסכם הפעלה, לא התקנות חלות מכוח הסכם הפעלה.

בועז אחד העם: מה לגבי השפתיים?

יפעת שאשא ביטון: אתם מכניסים את זה?

קריאה: לא.

בועז אחד העם: מה הסיבה?

יפעת שאשא ביטון: ברמה האישית והמהותית אתה צודק, זה חשוב.

יפעת שאשא ביטון: מצד שני, ישבנו פה קיץ שלם, יכולתם לבוא ולהעיר הערות כמו כל ההורים והנציגים שאתה רואה פה שישבו איתנו דיון אחר דיון.

יפעת שאשא ביטון: אני לא פותחת את זה 3 דקות ו-10 שניות לפני הצבעה.

יפעת שאשא ביטון: שימו לב מה אנחנו עושים.

יפעת שאשא ביטון: לגבי סעיף 23(ב) אתם מתחייבים לפרוטוקול שעד יום רביעי בבוקר אנחנו מגיעים הנה ומצביעים עליו.

יפעת שאשא ביטון: אם לא, אני מצביעה כראות עיני.

יפעת שאשא ביטון: אתם רוצים למשוך את החוק?

יפעת שאשא ביטון: שיהיה על הראש של השר שלכם.

שמרית שקד גיטלין: סיגל, אתם לא מביאים רק את 23(ב).

שמרית שקד גיטלין: ראיתי אתמול עמוד שלם של תיקונים.

שמרית שקד גיטלין: זה הולך יחד עם זה, זאת המשמעות של ההצעה שלכם.

סיגל מרד אברג'יל: נכון.

סיגל מרד אברג'יל: יש סעיף שמתווסף.

שמרית שקד גיטלין: זה לא 23(ב).

סיגל מרד אברג'יל: זה עוד סעיף שמתווסף.

סיגל מרד אברג'יל: הרעיון הוא למחוק מסעיף 23(ב) את אחד מתת הסעיפים, להכניס סעיף במקומו.

שמרית שקד גיטלין: זה לא במקומו, סיגל, זה סעיף אחר.

שמרית שקד גיטלין: הוא לא קשור ל-23(ב).

סיגל מרד אברג'יל: במקום המחיקה שלו צריכות להתווסף הוראות - -

קארין אלהרר: סיגל, אתם יודעים לעשות את זה עד יום רביעי ב-09:00 אחרי ששמרית ראתה את זה?

סיגל מרד אברג'יל: זאת המחויבות של משרד המשפטים כלפינו, זה לוח הזמנים שביקשו מאיתנו.

יפעת שאשא ביטון: חבל שאנחנו מנהלים על זה שיח.

יפעת שאשא ביטון: אני אומרת לכם מפורשות, תסדרו את העניין הזה עד יום רביעי בבוקר.

יפעת שאשא ביטון: אם לא, אנחנו מצביעים כראות עיניה של הוועדה על החלק הזה.

יפעת שאשא ביטון: אנחנו מצביעים עכשיו על ההסתייגות, אחר כך על כל החוק, למעט הסעיף הזה.

יפעת שאשא ביטון: את הסעיף הייחודי הזה שדיברנו עליו אנחנו מעבירים להצבעה ליום רביעי ב-10:00 בבוקר.

שמרית שקד גיטלין: יש את ההסתייגות בסעיף 2 על העניין של השר.

שמרית שקד גיטלין: במקום "השר" יבוא "שר העבודה, הרווחה והשירותים החברתיים", ובמקום "המשרד" יבוא "משרד העבודה, הרווחה והשירותים החברתיים".

יפעת שאשא ביטון: מי בעד ההסתייגות, מי נגד ההסתייגות?

יפעת שאשא ביטון: בעד – אין

יפעת שאשא ביטון: נמנעים – אין

שמרית שקד גיטלין: ההסתייגות נפלה ועולה למליאה.

יפעת שאשא ביטון: אנחנו מצביעים על כל נוסח החוק כפי שהקראנו בוועדה, למעט 23(ב).

שמרית שקד גיטלין: אמרנו שלא יקבל רישיון זמני אם הוא סירב להכניסה.

שמרית שקד גיטלין: בואי לא נצביע גם על הפסקה הזאת, על 18(א)(3).

יפעת שאשא ביטון: מה זה קשור?

שמרית שקד גיטלין: אם אין לו סמכות לסרב לביצוע בדיקות, זו לא עילה לא לתת לו רישיון, זה לא יהיה רלוונטי.

יפעת שאשא ביטון: אמרנו שלגבי הבדיקה אנחנו משאירים את זה באותו אופן.

יפעת שאשא ביטון: אנחנו עוברים להצבעה על נוסח החוק כפי שהקראנו בוועדה, למעט סעיף 18(א)(3) ו-23(ב).

יפעת שאשא ביטון: מי בעד הצעת החוק?

יפעת שאשא ביטון: בעד – פה אחד

יפעת שאשא ביטון: נמנעים – אין

יפעת שאשא ביטון: הצעת חוק הפיקוח על המעונות, התשע"ח-2018 עברה פה אחד.

יפעת שאשא ביטון: אני מתקשה להסתיר את ההתרגשות.

יפעת שאשא ביטון: אנחנו ניפגש פה ביום רביעי כדי להצביע על שני הסעיפים.

יפעת שאשא ביטון: למרות כל הקושי וכל הוויכוחים, אני רוצה להודות באופן אישי לכל אחד אחת מכם.

יפעת שאשא ביטון: תקשיבו, אתם ראיתם פה את מה שהיה סביב השולחן.

יפעת שאשא ביטון: אני ראיתי גם את מה שקרה מאחורי הקלעים, את הימים והלילות, הרבה לילות, את הרצון האמיתי שזה יקרה עם כל הקשיים הניסוחיים.

יפעת שאשא ביטון: זה ממש לא מובן מאליו.

יפעת שאשא ביטון: אני מודה לכם אישית ומעריכה מאד מאוד כל אחד אחת מכם.

קארין אלהרר: אני רוצה להודות לך, גברתי, על ההובלה.

קארין אלהרר: זה לא היה מגיע לישורת האחרונה לולא ההתעקשות, אז תודה בשם מאות אלפי הילדים.

יפעת שאשא ביטון: תודה, קארין, גם לך שהיית כאן לצידי לאורך כל התקופה הזאת.

יפעת שאשא ביטון: אני רוצה לומר אמירה קצת כללית - אנחנו עשינו היסטוריה היום.

יפעת שאשא ביטון: נכון שזה לא כל החוק כמו שרצינו שיהיה, זה אולי צעד אחד קטן וראשוני, אבל בשביל הילדים שלנו זה צעד משמעותי וגדול ביחס למה שקורה היום בשטח.

יפעת שאשא ביטון: אני רוצה להאמין שזה רק השלב הראשון, שאנחנו נצמח ממנו ונעבה אותו.

יפעת שאשא ביטון: אני מסתכל עליכם, משרד העבודה, משרד האוצר, משרד המשפטים - אני אסירת תודה על כל הזמן הזה שהשקעתם - גם בפגרה - זה לא מובן מאליו.

יפעת שאשא ביטון: לשמרית, שעשתה לי חיים לא קלים, היא כאילו מהצד שלי.

יפעת שאשא ביטון: אתם כל הזמן אמרתם שהיא עושה לכם חיים לא קלים.

יפעת שאשא ביטון: תדעו שגם לי היא עשתה חיים לא קלים.

יפעת שאשא ביטון: תודה רבה גם לך תמי.

יפעת שאשא ביטון: אני נועלת את הדיון.

יפעת שאשא ביטון: ניפגש ביום רביעי.